Azərbaycanın Polşadakı səfirliyi dahi şair Məhəmməd Füzulinin qəzəllərini nəşr etdirib.\nAzərbaycan haqqında polyakları ətraflı məlumatlandırmaq məqsədilə ölkəmizin Polşadakı səfirliyi tərəfindən Dağlıq Qarabağ münaqişəsi, Azərbaycan mədəniyyəti, ədəbiyyatı, incəsənəti, musiqisi, memarlığı, tarixi, eposları, mətbəxi və Azərbaycan-Polşa seriyalarında 29 adda kitab nəşr olunub.\nSəfirlikdən AzərTAc-a bildiriblər ki, “Azərbaycan ədəbiyyatı” seriyasında “Dahi Azərbaycan şairi Məhəmməd Füzulinin qəzəlləri” adlı kitab ölkəmizin Polşadakı səfirliyinin Azərbaycan Milli Elmlər Akademiyasının Nizami adına Ədəbiyyat və Polşa Elmlər Akademiyasının Ədəbi Araşdırmalar institutları ilə birgə əməkdaşlığı nəticəsində İSBN kodu ilə nəşr olunub. Kitab Polşanın mərkəzi və universitet kitabxanalarına göndərilib.\nBütün bu işlər Azərbaycanın Polşadakı səfiri Həsən Həsənovun təşəbbüsü ilə ölkəmizin tanıdılması məqsədilə həyata keçirilən silsilə tədbirlər çərçivəsində görülür.


Əliyevin Nazarbayevə olan demarşı Bakı üçün gözlənilməz nəticələri ola bilər – Ermənistanın İctimai Radiosu\nBaş səhifə | Bütün Xəbərlər | Başlıca | Əliyevin Nazarbayevə olan demarşı Bakı üçün gözlənilməz nəticələri ola bilər\nƏliyevin Nazarbayevə olan demarşı Bakı üçün gözlənilməz nəticələri ola bilər\nAzərbaycan dövlətinin bir başa nəzarəti altında olan bütün mətbuat vasitələri yeni təbliğatçılıq yürüşünə başlayıb.\nBu dəfə hədəf köhnə dostu və müttəfiqi olan Qazaxıstan və həmin ölkənin Prezidenti Nursultan Nazarbayevdir.\nRanorama.am-in yazısına görə Nazarbayevin mətbuat katibi Aydos Ukibayın bu günlərdə etdiyi bəyanatı o haqda ki, səhhətinin yaxşı olmaması və müalicə kursunu keçdiyi üçün Prezident artıq elan edilən beynəlxalq səfərləri iktyabrın 13-14-də Yerevana və sonrasa\nBakıya üçüncü ölkəylə hədələmələr və tələblər diliylə danışan Azərbaycanın diktatoru İlhami Əliyev əsəbləşdirib.\nQazaxıstan beynəlxalq arenada Azərbaycanın müttəfiqi hesab olunur.\nErmənistan ilə eyni təşkilat olan YTMT tərkibində olmaqla, hər halda Qazaxıstan hətta illər uzunu DQ-a qarşı birtərəfli və tarazlı olmayan övqedə olub.\nÇox güman ki, Türkiyənin Prezidenti Erdoğanın himayədarlığıyla türkdilli ölkələr təşkilatının çərçivələrini və Azərbaycan ilə mehribalığını üstün tutub.\n2014-cü il mayın 29-da İlham Əliyevin adından göndərilən məktubun mütaliəsini xatırlamaq yerinə düşər: Avrasiya İqtisadiyyat İttifaqına üzv-ölkələrinin görüşündə haçan ki, Əliyev daha sonra Nazarbayevə “xüsusi təşəkkür” bildirmişdir.\nDörd günlük müharibə ərzində həmçinin Azərbaycan aqressiyasının çəkinmədən müdafiəsi və YTMT üzv-dövlətlər sırasında birgə mövqe ifadə etmək imkanının olmamasını xatırlamağa dəyər.\nHazırda Əliyev öz böyük həmkarı Nazarbayevdən nəinki yalnız açıq-açığına “inciyir”ona görə ki, sonuncu planlaşdırılan Bakıya səfərini ləğv elan edir, həm də ölkənin aparıcı KİV-ə Qazaxıstan və Nazarbayevə qarşı uzunmüddətli tənqidedici məqalələr dərc edilsin.\nO məqalədən biri Nazarbayevin ən ağrılı məsələsinə aiddir Kaşaqan neft mədəninin istifadəsi məsələlərinəaiddir.\nBu proqramın həyata keçirilməsi üçün formalaşmış beynəlxalq konsotsium son 16 illər ərzində müxtəlif dəyişikliklərə məruz qalıb.\nOktyabrın 23-də bu proqramın növbəti başlanığıcı günü növbəti dəfə “ naməlum vaxtla “ təxirə salınıb.\nNazarbayev ən konservativ hesablamalarla bu proqram üzərində 50 milyard dollar xərclənib və xərclərin sonu və gəlirlərin başlanığıcı hələlik meydanda görünmür.\nƏliyevin incimiş əxlaqı bu dəfə ola bilsin yalnız adi nəticələr vermçəsin (məsələn Astanadan rəsmi açıqlamalar) həm də əksinə inamlı müttəfiq itirməsi üçün səbəb ola bilər.


Əbu Talibi İslama Dəvət Cəhdləri - bölmə 3\n− Allaha and olsun ki, siz heç vaxt insaflı olmadınız. İndi sən mənim pərişan olmağımı və insanların əleyhimə çirkin işlər görməsini təklif edirsən! Əlindən gələni et!\nBu danışıq onsuz da yarıya qədər çəkilmiş qılıncların bundan sonra tamamilə qından çıxması mənasına gəlirdi. Bu günə kimi fərdi və yerli xarakter daşıyan düşmənçilik bundan sonra mütəşəkkil olacaq və özünü Məkkənin hər yerində göstərəcəkdi. Bu düşmənçiliyin əsas hədəfi yalnız Rəsulullah (s.ə.s.) da deyildi. Hər bir qəbilə o günə kimi öz aralarında İslamı qəbul edən kim varsa, onu özünə düşmən sayır və onlara ümumi mənada müharibə elan edirdilər. Dinlərindən döndərmək üçün onlara min cür işgəncə verir, ağlagəlməz üsullara əl atırdılar.\nArtıq məsələnin insaf ölçülərini aşıb ağılı kənara qoyduğunu görən Əbu Talib çox keçmədən o biri qardaşlarını məsələdən agah edib qardaşı oğlanlarını qorumaq üçün onların da dəstəyini almaq istəyəcəkdi. Abdulmuttalib və Haşimoğullarının, demək olar ki, hamısı onun bu çağırışına müsbət cavab verdiyi halda, təkcə Əbu Ləhəb buna etiraz edərək qardaşı oğluna qarşı çıxanlarla birlikdə olmağı üstün tutacaqdı. Qəbiləsindən gözlədiyi dəstəyi alan Əbu Talibin əhvalı artıq yerində idi, bu qədər çətin bir mərhələnin axırında yenidən bir yerə yığışıb həmfikir olduqlarına görə şeir dili ilə onları tərifləyəcək və qardaşı oğlu Məhəmmədi mədh edəcəkdi. Artıq qardaşı oğlunun üstünə toz da qonmasına imkan verməyəcəkdi.\nKürəkənlərə edilən təzyiq\nQureyş məsələyə hiyləgərcəsinə yanaşır, başda Allah Rəsulu (s.ə.s.) olmaqla Hz. Xədicəyə də ağrı-acı vermək üçün hərtərəfli təzyiq göstərirdilər. Rəsulullahın üç qızı peyğəmbərlikdən əvvəl ailə qurmuşdu. Qureyş Rəsulullahın kürəkənlərinə onları boşamaları üçün təzyiq göstərir və onlara Hz. Məhəmmədin (s.ə.s.) qızlarını boşadıqları təqdirdə istədikləri qızla evləndirəcəklərinə dair zəmanət verirdi. Rəsulullahın (s.ə.s.) qızları Ruqiyyə və Ümmü Gülsüm Əbu Ləhəbin iki oğlu − Utbə və Uteybə ilə ailə həyatı qurmuşdu. Utbə ilə Uteybə bu təzyiqlər qarşısında müqavimət göstərəcək fitrətə malik deyildilər. Onlar istədikləri qızlarla evlənmə zəmanəti alan kimi Ruqiyyə və Ümmü Gülsümü boşayırlar... Dağılan ailələr Allah Rəsulu və həyat yoldaşı Hz. Xədicə üçün ayrı bir dərd olmuşdu...\nAdi vaxtlarda yalnız bir övladın ailəsinin dağılması ata-ananı qəm-qüssəyə düçar edirsə, Peyğəmbərimiz və həyat yoldaşı Hz. Xədicə bir anda iki qızının dağılan ailəsi ilə üzləşmişdilər. Həm də heç bir səbəbsiz... Yeganə “səbəb” onların Allah Rəsulunun qızları olması idi.\nTəkcə Zeynəb anamızın həyat yoldaşı Əbul-As bu təzyiqlərə boyun əyməmiş və Peyğəmbərimizin qızını boşayıb Allah Rəsuluna olan hücumlara dəstək verməmişdi. Çünki o, qərarını özü verə biləcək qədər şərəfli, ailə işlərinə başqasının müdaxilə etməsinə imkan verməyəcək qədər də izzətli bir həyat yaşayırdı. Ortada bir məsələ var idisə, buna dair qərarı özü verir və sonrakı həyatını da öz iradəsi ilə davam etdirirdi. Onun fikrincə, bir ailədə xoşbəxtlik var idisə, bunu kənardan heç bir güc dağıtmağa cürət etməməli idi. Əbul-Asın xoşbəxt bir ailəsi var idi və həyat yoldaşının fərqli düşünməsi də bu xoşbəxtliyə heç bir mənfi təsir etmir, əksinə, bu xoşbəxtliyin daha da artmasına kömək edirdi. Buna görə də, o, bütün bu təzyiqlərə məhəl qoymur, görüləsi işlərini görür və özünü də boş gurultuya alət etmirdi.


Azərbaycan - İtaliya matçını Bakı ermənisi şərh edəcək - Olimpiya Idman NövləriOlimpiya Idman Növləri\nAzərbaycan – İtaliya matçını Bakı ermənisi şərh edəcək\n8 oktyabr 2015 / 10:35 Baxış sayı: 562\nAzərbaycan və İtaliya milli komandalarıarasında keçiriləcək Avropa-2016-nın seçmə matçını şərh etmək erməni Nobel Arustamyana həvalə olunub. Allsport.az saytı xəbər verir ki, oyunu Rusiya telekanalı “NTV+ Futbol 2” yayımlayacaq.\nGörüş oktyabr ayının 10-da Bakıda keçiriləcək və saat 21.00-da başlanacaq. Nobel Arustamyan italyan futbolu üzrə mütəxəssis hesab edilir. O, “NTV-Plus” kanalında İtaliya çempionatı matçlarını şərh edir.\nQeyd edək ki, rusiyalı reporytor 1987-ci ildə Bakıdan anadan olub.


Netanyahu Ərdoğanın ünvanına ittihamlar yağdırdı » www.tezadlar.az\nNetanyahu Ərdoğanın ünvanına ittihamlar yağdırdı\nTarix: 14/3/2019 Baxış sayı: 53\nİsrailin baş naziri Binyamin Netanyahu Türkiyə prezidenti Rəcəb Tayyib Ərdoğanı sərt şəkildə tənqid edib. Virtualaz.org yerli KİV-ə istinadən bildirir ki, Netanyahu “Feysbuk” səhifəsindəki paylaşımında Ərdoğanı “diktator”a bənzədib.\nİsrail baş naziri qeyd edib: “Bu necə komediyadır? Ərdoğan həbsxanaları hüquqşünaslar və jurnalistlərlə doldurduğu halda, İsrail demokratiyasına dil uzadır.\nİsraildə heç kəs ikinci sinif vətəndaş deyil. İsrail bütün israillilərin demokratiyasıdır. Təxminən 2 milyon israilli ərəbin də demokratiyasıdır. Hər kəs bərabər hüquqlara malikdir. Lakin İsrail yeganə və tək yəhudi dövlətidir.\nBayrağımızda Davudun ulduzu var, himnimiz də “Xatikva”dır (“Ümid”). Qanunlarımız da bütün yəhudilərə öz vətənlərinə geri qayıtmaq imkanı verir”.


Nazir müavini beynəlxalq konqresin yüksək səviyyəli görüşündə çıxış edib | Sia.az\nNazir müavini beynəlxalq konqresin yüksək səviyyəli görüşündə çıxış edib Mədəniyyət - 01.12.2016 11:55 - Oxunma sayı: 1880\nMədəniyyət və turizm nazirinin müavini Nazim Səmədov “Dünya sivilizasiyaları və yaradıcı turizm” mövzusunda beynəlxalq konqresin açılış mərasimində çıxış edib. SİA-nın məlumatına görə, açılış mərasimindən sonra təşkil olunan yüksək səviyyəli görüşdə çıxış edən Nazim Səmədov ölkəmizdə mədəniyyət və turizm sahələrinin vahid nazirlik tərəfindən idarə edildiyini bildirərək ölkəmizin zəngin mədəniyyətinin turizm məhsulu kimi təqdim edilməsi istiqamətində mütəmadi işlər aparıldığını və bunun Azərbaycanın turizm məkanı kimi cəlbediciliyinin yüksəldilməsinə xidmət etdiyini qeyd edib.\nAzərbaycanın multikultural ölkə olduğunu qeyd edən nazir müavini xalqımızda tolerantlığın formalaşmasının səbəblərindən biri kimi tarix boyu ölkə ərazisində bütpərəstlik, zərdüştlük, xristianlıq və islam dinlərinə ibadət edilməsini göstərdi, həmçinin ölkəmizdə 200 ildən artıq müddətdir ki, yəhudi qəsəbəsinın (“Qırmızı qəsəbə”) mövcud olduğunu bildirib.\nÇıxış əsnasında nazir müavini Azərbaycan dövləti tərəfindən nəinki Azərbaycan xalqına, eləcə də digər xalqlara və mədəniyyətlərə məxsus irsin qorunmasına köməklik göstərildiyini vurğulayaraq, Bolqarıstanın Veliko Tırnovo şəhərində yerləşən “Trapezitsa” Memarlıq Muzeyi Qoruğunun cari ildə Heydər Əliyev Fondunun dəstəyi ilə bərpa olunması barədə məlumat verib.\nMədəniyyətlərarası dialoqun inkişafı istiqamətində müvafiq fəaliyyətin həyata keçirildiyini qeyd edən nazir müavini 2008-cı ildən etibarən bu istiqamətdə yeni əməkdaşlıq modelinin - “Bakı prosesi”nin formalaşdığını tədbir iştirakçılarının nəzərinə çatdırdı. Nazim Səmədov Azərbaycan dövləti və şəxsən ölkə başçısı cənab İlham Əliyev tərəfindən bu təşəbbüsün və qlobal hərəkatın irəli sürülməsini ölkəmizdə fərqli milli, dini mənsubiyyəti olan icmalar və müxtəlif millətlərin nümayəndələrinin qarşılıqlı əməkdaşlıq və mehriban şəraitdə tarix boyu birgə yaşamaları ilə izah etdi. Nazim Səmədov “Bakı Prosesi” haqqında söhbət açaraq 2008-ci ilin 2-3 dekabr tarixində Bakıda keçirilmiş Avropa Şurasına üzv dövlətlərin mədəniyyət nazirlərinin “Mədəniyyətlərarası dialoq Avropa və onun qonşu regionlarında davamlı inkişafın və sülhün əsasıdır” mövzusunda konfransında Azərbaycanın təşəbbüsü ilə ilk dəfə olaraq 10 islam ölkəsini də dəvət ediməsi ilə həmin tədbirdə bu yeni formatın əsasının qoyulduğunu, “Mədəniyyətlərarası dialoqunun təşviqinə dair Bakı Bəyannaməsi” qəbul edildiyini bildirdi. Nazir müavini həmçinin “Bakı prosesi”nin davamlılığını təmin etmək məqsədilə 2009-cu ilin 13-15 oktyabr tarixində Bakıda keçirilmiş İslam ölkələrinin mədəniyyət nazirlərinin VI Konfransına Azərbaycanın təşəbbüsü ilə islam ölkələri ilə yanaşı 10-dan artıq Avropa dövləti dəvət olunduğunu vurğuladı. 2010-cu ilin 23 sentyabr tarixində BMT-nin Baş Assambleyasının 65-ci sessiyasında Azərbaycan Respublikasının Prezidenti cənab İlham Əliyev tərəfindən Bakıda keçirilən Ümumdünya Mədəniyyətlərarası Dialoq Forumu təşəbbüsünün elan edilməsi ilə qlobal hərəkata çevrilən bu proses çərçivəsində YUNESKO, BMT-nin Sivilizasiyalar Alyansı, Avropa Şurası, İSESKO və BMT-nin Dünya Turizm Təşkilatının tərəfdaşlığı ilə 2011-ci ilin 7-9 aprel tarixində Bakıda keçirilmiş 1-ci, 2013-cü ilin 29 may-1 iyun tarixində “Çoxmədəniyyətli dünyada sülh şəraitində birgə yaşamaq” şüarı altında keçirilmiş 2-ci və 2015-ci ilin 18-19 may tarixində "Mədəniyyəti ortaq təhlükəsizlik naminə paylaşaq" mövzusunda baş tutmuş 3-cü Ümumdünya Mədəniyyətlərarası Dialoq Forumları barədə danışıb.\nGörüşün sonunda Nazim Səmədov ölkəmizin zəngin mədəniyyəti və turizm imkanları ilə tanışlıq məqsədilə Bolqarıstan turistlərini Azərbaycana səfərə dəvət edib.\n2016-cı ilin 30 noyabr tarixində nazir müavini Nazim Səmədov Bolqarıstanın ən geniş izləyici kütləsinə malik “Fokus” xəbər agentliyinin radiosuna müsahibə verib. Müsahibədə nazir müavini Azərbaycan ilə Bolqarıstan arasında mədəniyyət və turizm sahələri üzrə əməkdaşlığın mövcud vəziyyəti və gələcək perspektivləri, ölkəmizin zəngin mədəniyyəti və turizm imkanları barədə danışdı. Azərbaycanın Birləşmiş Millətlərin Ümumdünya Turizm Təşkilatının (BM ÜTT) İcraiyyə Şurasına 2017-ci ildə sədrlik edəcəyini bildirən Nazim Səmədov ölkəmizin sədrliyinin Şuranın fəaliyyətinin məhsuldarlığına müsbət təsir göstərəcəyini qeyd etdi. Sonda “Dünya sivilizasiyaları və yaradıcı turizm” mövzusunda beynəlxalq konqresin iştirakçılar üçün BM ÜTT çərçivəsində və ikitərəfli formatda əməkdaşıq və fikir mübadiləsi üçün yaxşı fürsət olduğunu qeyd edən Nazim Səmədov tədbir təşkilatçılarına təşəkkürünü ifadə edib.\nSözügedən müsahibəyə dair ətraflı məlumatı aşağıdakı linkdə əldə edə bilərsiniz:: http://www.focus-fen.net/categories/68/


Hakim Yeni Azərbaycan Partiyası ( YAP ) mart ayının 5 də özünün növbədənkənar qurultayını keçirdi . Və iqtidarın apardığı siyasətə uyğun olmayan şəxsləri partiyanın yuxarı pillələrindən kənarlaşdırıb , " Veteranlar Şürası " nda yerləşdirdi .\nYeni və nisbətən gənc üzvlərini İdarə Heyətinə seçdi ( təyin etdi ) .\nNiyətləri xalqa xidmət etmək olacaqsa , xeyirli olsun .\nQurultaydan sonra hökümətin atdığı ilk addımlar hələ ki , sevindiricidir . Belə ki : Azərbaycan və Macarıstan XİN ( Xarici İşlər Nazirliyi ) ri arasında bir çox məsələlərlə bağlı qarşılıqlı razılıq əldə edildi . Azərbaycanla Pakistan arasında imzalanan sənədlər də dövlətimizin güclənməsinə xidmət edir .\nLakin yaddan çıxartmaq olmaz ki : ölkəmizdə Rusiyaya , İrana , " Feto " ya , PKK ya isləyən qüvvələr hələ çoxdur . Onlar Rusiya " Sülhməramlılarının " Qarabağa gəlməsindən sonra daha da fəallaşıblar . Çünki əksəriyyəyinin həmin dövlətlərin hakim dairələrinin və xüsusi xidmət orqanlarının qarşısında müəyyən öhdəlikləri var .\nReallıq isə bundan ibarətdir ki , Azərbaycan , Türküyə və Pakistanın dostluğu , müttəfiqliyii bizi sevməyən dövlətlərin hökümətlərini , onlara bağlı olan terrorist , şovinist , imperialist dairələri ciddi narahat edir .\nOna görə də Ermənistanda Baş Nazir Paşinyanı devirib yerinə rusiya ajanlarından ( cəsuslarından ) birini gətirmək , bundan sonra Azərbaycana qarşı təzyiqləri artırmaq istəyirlər . Lakin siyasi ekspertlərin əksəriyyəti bildirir ki , Ermənistan ağır hərbi , siyasi , iqtisadi böhran içərisindədir .\nÇünki Azərbaycanın zəkalı Generalları , cəsur zabutləri və qəhrəman əskərləri düşmən ordusuna sarsıdıcı zərbə vurdu . İşğal altında olan ərazilərimizin əksər hissəsini azad etdi . İndi düşmən ölkə bizim torpaqlarımızdan əvvglki kimi faydalana bilmir , İqtisadiyyatı günü gündən zəifləyir .\nHəm də Ordumuz nəinki erməniləri , hətda onları 200 ( iki yüz ) ildir bizim üstümüzə qısqırdan rus generallarını da məyus etdi .\nÖzü də xalqımız bu qələbəni hərbiçilərimizə qarşı uzun müddət 5 ci kalon ( rusiyapərəst qünvvələr ) tərəfindən içəridən - arxadan vurulan zərbələrdən sonra sınmayaraq əldə etdi .\nBelə ki , 2016 cı ildə aparılan aprel döyüşlərində igid əskərlərimiz Lələtəpə yüksəkliyini aldıqdan sonra çox irəliləmişdilər. O zaman qəhrəman hərbicilərimuz deyirmiş ki : dayandı yoxdu , Yeravana qədər gedəcəyik . Lakin müammalı şəkildə verillən " ƏMR" lə azad etdikləri ərazilərdən geri çəkilməye vadar edildilər .\nBundan qəzəblənən Rusiya öz emissarlarına xususi tapşırıqlar verdi . Ordumuzun içərisinə yerləşdirdiyi adamları vasitəsiylə hərbiçilərimizə qarşı amansız cinayətlər törətdi ..\n2017 ci ildə analarımızın min bir əziyyətlə böyütdüyü övladlrına qarşı genosid həyata keçirildi . Tərtərdə 2000 ( iki min ) nəfərə yzxın əskər ve zabitimizə işgəncə verrildi . Onlarla hərbiçimiz yalandan " vətənə xəyanət " adı ilə şərlənərək ittiham olundu . Vəhşicəsinə döyülərək öldürüldü .\nBütün bu mərhumiyyətlərə baxmayaraq xalqımız Ordumuzun sınmasına imkan vermədi . Yetişdirdiyi igid övladları 44 gün ərzində düşmənin belini qırdı .\nPrezident İ . Əliyev çıxışlarında bildirir ki : Ordumuzun möhkəmlənməsinə dövlət milyonlarla vəsait ayırır . Ancaq Tərtər hadisələrində istirak edən və möcüzə sayəsində sağ qalan hərbiçilərimizin dediyindən belə məlum olur ki , Ordumuzda yüksək postlar tutan bəzi komandirlər kazarmaları , yeməkxanaları , texnikanın təmirini zabitlərimizin şəxsi hesabına həyata keçirir . Zabitlərimiz bu " tapşırıqları " yerinə yetirmək üçün banklardan kredit ( borc, ) götürməyə məcbur olur .\nSüal olunur : Dövlətin ayırdığı milyonlar hara və yaxud kimlərin cibinə axır ....?!\nOrdumuzun saxlanmasına , gücləndirilməsinə məsul olan şəxslər hara baxır ....?!\nYaxşı ki , Böyük Xalqıq ! Bu qədər manelərə baxmayaraq hələ ayaqdayıq . İşğaldan azad olunmuş rayonlarımızı dirçəldəyimizə inanırıq .\nAzad olunmus torpaqlarda bərpa islərini aparmaq üçün 409 xarici şirkət dövlətimizə müraciət edib .\nOnlardan 104 ü ( 25 % ) - ticarət və xidmət , 93 ü ( 23 % ) - sənaye , 69 u ( 17 % ) - kənd təsərüfatı , 70 i ( 17 % ) - tikinti , 34 ü ( 8 % ) - turizm , 5 i ( 1,2 % ) - təhsil , 1 i ( 0 ,2 ) - nəqliyyat və 33 ü ( 8 ,5 % ) -- digər sahələrə aiddir .\nXarici ölkə şirkətlərinin işğaldan azad olunmuş ərazilərimizin bərpasına qoşulmaq istəyinin özü buzim QALİB dövlət olduğumuzun göstəricisidir . Heyif ki , bu sevinci rusiya " Sülhmərmlılarının " Qarabağda yerləşməsi azaldır .\nLakin ümüd edirik və innırıq ki , Rusiya hərbi qüvvələri Ölkəmizdən çıxarılacaq ;\nMüharibə dövründə bizə mənəvi və siyasi cəhətdən dayaq olan qardaş Türküyə dövləti bu məsələnin həllində də yanımızda olacaq .\nSon vaxtlar gələn məlumatlara görə xarici dövlətlər , ələlxus Rusiya xüsusi xidmət orqanları Azərbaycanda iğtişaslar törətməyi planlayır . Respublikamızda yaşayan az saylı millətlərin arasını vuraraq qarşıdurma yaratmaq və ölkəni içəridən bölmək istəyirlər .\nLakin unudurlar ki , bu millətlər : talışlar , ləzğilər , avarlar , tatlar , udinlər , türklər çoxdan bir - biri ilə qohumlaşıb , qaynayıb qarışıb doğmalaşıblar .\nBu millətlər 44 günlük 2 ci Qarabağ savaşında biir birinə arxa durdular . Qəhrəmancasına vuruşaraq hamımız üçün əziz olan Vətənimiz - Azərbaycanın işğal altında olan torpaqlarını düşmən taptağından azad etdilər . Hamımız əmin olduq ki , biz birlikdə güclüyük .\n........... .. ..... ........... .........


Təyyarədə yeməyin dadı niyə başqadır? Elektirk enerjisinə necə qənaət etməli? – İQTİSA Şirvan Bərzani: “Hökumətlə İraqın bölünməs İki tondan çox kokain müsadirə edildi İran ABŞ mallarının idxalını qadağan edir Uşaqları aparan avtobus aşdı— 21 yaralı Paytaxtı olmayan və heç bir əcnəbinin ayaq basma “Qafqaz İmarəti”nin Dağıstan üzrə başçısı məhv e Özünü tələbə kimi tanıtdı,evi qarət etdi -Video Abdullah Gül yeni partiya yaratmağını təkzib etd Xaləddin İsgəndərovun “Təmiz Binəqədi”si iflasa uğradı -FOTOLAR\n30 Oktyabr 2016 / 18:14 / Baxış sayı: 1866 Bakının Binəqədi rayonunda davamlı yağışlardan sonra yaranmış subasması davam edir. Musavat.com-un məlumatına görə, Binəqədi şossesinin Rəsulzadə qəsəbəsinə yaxın hissəsində təxminən 2 km məsafədə hələ də böyük həcmdə su var. Fotolardan da göründüyü kimi, FHN-nin və “Azərsu” ASC-nin xüsusi texnikası suyu çəkib, kənara vursa da, nəticəsi olmur. Artıq Bakıda və Abşeron yarımadasında 1 həftədir ki, güclü yağışlar dayanıb. Amma Binəqədi şossesi hələ də sel-su altındadır.


Bu notanı saya salmayan Osmanlı Dövləti, Şimali Qafqaz Respublikası ilə 8 iyun 1918-ci ildə Batumda bir dostluq və əməkdaşlıq müqaviləsi imzaladı. Buna görə Osmanlı Dövləti, Dağıstana hərbi yardım göstərəcək və xaricdən ola biləcək təhlükələrə qarşı Şimali Qafqaz Respublikasının öz torpaqlarını qorumasına yardımçı olacaqdı. Sovetlər, bu müqavilədən sonra Dağıstanda olan bolşeviklərin fəaliyyətə başlamasını təmin etdi. Aralarında Vladiqafqazın da olduğu bəzi bölgələri nəzarət altına aldılar. Bu hadisə ilə əlaqədar Şimali Qafqaz hökuməti paytaxtı Nazran qəsəbəsinə köçürtdü. Türk zabit və sıravilərin təşkil etdiyi milis qüvvələri, Vladiqafqaz şəhərinə hücum edərək, on üç gün davam edən bir mühasirədən sonra 17 avqustda bolşevikləri bölgədən uzaqlaşdırdı. Bolşeviklər Dağıstanda geniş fəaliyyətə başlamışdılar. Qafqazın cənuba açılan tək qapısı olan, quru və dəmir yollarının keçdiyi Dərbənd ilə Xəzər dənizi sahilindəki əhəmiyyətli şəhərlərdən olan Mahaçqala (ruslar Petrovsk deyirdilər) arasındakı yolları ələ keçirərək, nəzarət altına almışdılar. Bolşeviklərin türk və müsəlman xalqlar arasında apardığı təbliğatı dayandırmaq məqsədi ilə bölgəyə göndərilən türk zabitləri, rus bolşevik qüvvələri tərəfindən təqib edilirdi. Ayrıca, ruslara əsir düşən və qaçıb qurtara bilən və Türkiyəyə dönməyə çalışan Osmanlı zabit və sıravilərinin Dağıstanda qurduqları milis qüvvələri də çox zəif idi. Dağıstanda yaşayan türk boyları, qəbilələri və din adamları isə bir-biri ilə nüfuz mübarizəsi aparırdılar. Dağıstanın dağlıq bölgələrində yaşayan avar türkləri ilə bolşevik olmağa çalışan kumuk türkləri arasında ciddi bir rəqabət və münaqişə başlamışdı. Dağıstandakı bu vəziyyət bolşeviklərin işinin xeyrinə idi.\nTürk Qafqaz İslam Ordusu Komandanı Nuru paşa Gəncədə ikən bir hərbi təşkilat qurmaq məqsədi ilə yarbay İsmayıl Haqqı (Berkok) bəyi Dağıstana göndərdi. Yarbay İsmayıl Haqqı bəy Şimali Azərbaycanın Zaqatala bölgəsində rus əsarətindən xilas olan türk zabit və əsgərlərindən ibarət kiçik birliklərlə o bölgədə sabitliyi saxlaya bildi. Buradan Dağıstandakı Əhti bölgəsinə keçdi. Sərəncamında olan zabitlərlə Mahaçqalaya gedən İsmayıl Haqqı bəy, 21 iyun 1918-ci il tarixində Dağıstan türklərinə xitabən bir bildiriş yaydı. Xalqın birlik və bərabərlik şəraitində yaşaması və bolşeviklərə qarşı birgə mübarizə edə bilməsi üçün milli duyğularını oyatmaq istəyirdi.\nİsmayıl Haqqı bəy Dağıstanın müxtəlif yerlərində təşkil olunan kiçik milis qruplarını birləşdirərək, bolşeviklərə qarşı mübarizə apara biləcək bir qüvvəyə çevirməyə çalışırdı. Lakin bu milli təşkilata xalq kifayət qədər maraq göstərmirdi. Bölgədə hörməti olan din adamlarından Mamalay Əli Hacı və ətrafındakılar bu fəaliyyətlərə qoşulmadılar. Bu din adamı, İsmayıl Haqqı bəyi haqlı olduğunu, lakin bir müddətdən sonra rusların yenidən bölgəyə girərək, nəzarəti ələ alacağını və xalqdan hesab soracağını bildirdi. Buna görə də xalqı bolşeviklərlə üz-üzə qoymamaq və Dağıstanın mənafeyini düşünərək hərəkət etmək məcburiyyətində qaldıqlarını bildirdi. Təşkil edilən bir ovuc milis gücü ilə bolşeviklərə qarşı mübarizə aparmaq mümkün olmadığı nəticəsinə gələn İsmayıl Haqqı bəy Dağıstana nizami bir ordunun gəlməsinin vacib olduğunu bildirdi.\nİsmayıl Haqqı bəy Dağıstanda bu işlərə davam edərkən, Bakı-Dərbənd-Mahaçqala dəmir yolu və bu şəhərlərə yaxın olan Quba və Temirxan-Şura bolşevik rus qüvvələrinin işğalı altındaydı. Ölkənin qalan bölgələrində isə anarxiya hökm sürürdü. Bəzi dini dairələr və görüşlərin öncüləri bir-birlərini günahlandırır, bəziləri bolşevik ruslara yardım edilməsi üçün fitvalar verirdilər. Ziyalılar isə sayca çox az idilər və xalqdan ayrı düşmüş bir həyat yaşayırdılar. Ətraf əhali onları kafir elan etmişdi.\nİsmayıl Haqqı bəy 8 iyul 1918-ci il tarixində Gunip qalasına getdi. Şeyx Şamil ruslara qarşı mübarizədə qərargahını Gunip qalasında qurmuşdu. Buna görə Gunip qalası Qafqaz xalqlarının nəzərində böyük hörmətə layiq bir yer idi. Ruslar, Şeyx Şamil hərəkatının sona yetməsindən sonra Gunipdə çar üçün bir saray və hərbi kazarmalar tikdirmişdilər. İsmayıl Haqqı bəy xalq tərəfindən kafir sayılan yerli zabitləri də xidmətə cəlb edərək xalq ilə aralarındakı soyuqluğu ortadan qaldırmağa çalışırdı. Qafqazda din adamları və şeyxlərin xalq kütlələri arasında nüfuzunu bilən İsmayıl Haqqı bəy bolşeviklərə alət olmayan dindarların iştirakı ilə bir konqres çağırdı. Uzun müzakirələrdən sonra onların xalqa təsir edərək, rus və bolşeviklərə qarşı aparılacaq milli müqavimət hərəkatında iştirak etmələrini təmin etdi.\nDağıstanın dağlıq bölgələrində yaşayan avarlar ilə düzdə yaşayan kumuklar arasındakı qovğalar bu ölkənin yadellilərin əlinə keçməsini asanlaşdırırdı. Hər ikisi türk və müsəlman olan avarlar və kumuklar arasındakı bu çəkişmə, elə bir həddə çatmışdı ki, kumuk türkləri, avarlara qarşı olmaq üçün bolşeviklərin tərəfinə keçmişdilər. İsmayıl Haqqı bəy bu iki türk icması arasındakı münaqişəni yoluna qoymaq üçün səy göstərdi. Dağıstanın şimalında yerləşən Kuban və Terek bölgələrindəki münbit ərazinin rus kazaklarından geri alınması üçün fəaliyyətə başladı. Digər tərəfdən iyul ayının sonuna doğru Temirxan-Şura bölgəsini ruslardan təmizləmək üçün bir hərbi hərəkat başlatdı. Bolşeviklərin müdaxiləsi nəticəsində Dağıstan birliklərinin qısa zaman ərzində dağıdılması səbəbindən bu fəaliyyət nəticəsiz qaldı.\nTarix: 09.01.2015 / 13:31 Müəllif: Feriska Baxılıb: 77\tBölmə: "Azərbaycan Demokratik Respublikası"\nTanri Ezraile matka haqlnda Qüslsüzken oruc tutula bilermi eliyev ilham Haram Yeməyin Təsirləri Yeyin Yemişan Qizim Olsun Isteyirem Ağlayan gözlər üçün sehvler bir insana nece cadu etmek olar Biraz Yavash Gulun nece hamile qalmaq olar Ehtiyyatli Olun HICAB Ayrilmaq Gerekse Ayrilaq Gerek BOZBAŞ Kişilərin qəribə xəyanət arqumentləri Iqra Qorxaq Dovsan Gozel Kalamlar İmpotensiya Ev şəraitində təbii otlardan lasyon və tonik hazır menim menevi borcum nedir ebedi heyat axtarisi Eşq təsadüfləri sevər film 2011 Bİr Zamanlar Bir Oglan Bir Qizi Sevir pilot olmaq ucun nə sənətlr lazimdi qabiliyyətinin Heqiqetler ceyran ovu Tunqus meteoriti Aftobus Gozeller Analar haqqinda deyilenler Derzi İslamın Gözəllikləri Ailə qanunları Qadın Haqları Alinti ƏLMUTAFFİFİN surəsinin təfsiri Dostəliyeva Yaxınlığın Yuxuda Xaç görmək kurikulum bayragim kimliyimdir sikis indir Vanli Yengem sinir damar xesteliyinin mualicesi Anjelika tortu


Universitetdə lider müəllimlər seçiləcək – YENİ LAYİHƏ - SOSİUM - Fins.az\nUniversitetdə lider müəllimlər seçiləcək – YENİ LAYİHƏ\nAzərbaycan Dövlət İqtisad Universitetində (UNEC) “Lider müəllim–Lider universitet” layihəsinə start verilib. Universitetdən fins.az-a verilən xəbərə görə, layihənin əsas məqsədi UNEC-in professor-müəllim heyətinin peşəkarlıq qabiliyyətinin daha da yüksəldilməsi, onların elmi tədqiqata, şəxsi inkişafa, sosial fəaliyyətə, işgüzar əlaqələrə olan marağının artırılmasından ibarətdir.\nLayihəyə uyğun olaraq pedoqoji heyət arasında “Lider müəllim – innovativ müəllim”, “Lider müəllim – peşəkar müəllim”, “Lider müəllim – tədqiqatçi müəllim”, “Lider müəllim – sevimli müəllim”, “Lider müəllim – təşəbbüskar müəllim”, “Lider müəllim – ixtiraçi müəllim” və “Lider müəllim – özünü inkişaf etdirən müəllim” kriteriyaları üzrə müsabiqə keçiriləcək.\n“Lider müəllim – innovativ müəllim” və “Lider müəllim – təşəbbüskar müəllim” üzrə qiymətləndirməni beş nəfərdən ibarət komissiya müəyyən edəcək. Onlar müsabiqədə iştirak edən müəllimə əvvəlcədən xəbər vermədən 4 dərsdə (2 mühazirə 2 məşğələ olmaqla) iştirak edərək, meyarlar üzrə qiymətləndirmə aparacaq. Müsabiqənin yekununda ən yüksək nəticə göstərən müəllimlərin balları eyni olarsa, o zaman Differensial əmək haqqı sistemindəki “Tələbə Məmnunluq Anketini”ndə daha yüksək bal alan şəxs qalib seçiləcək.\n“Lider müəllim – innovativ müəllim” kriteriyasının qiymətləndirmə meyarları innovativ tədris metodlarından istifadə, Elektron Universitet Modelindən yararlanma və tədris resurslarının yenilənmə səviyyəsinə görə 10 ballıq sistemlə aparılacaq. “Lider müəllim – təşəbbüskar müəllim” kriteriyası isə tədris prosesinin təkmilləşdirilməsi, işgüzar və ictimaiyyətlə əlaqələrinin inkişafı, eyni zamanda idman və sosial mövzuda layihələrin həyata keçirilməsi ilə bağlı təşəbbüsün sayına görə qiymətləndiriləcək.\nDigər 5 kriteriya isə UNEC-də tətbiq edilən professor-müəllim heyətinin xidməti fəaliyyətinin qiymətləndirilməsinə əsaslanan differensial əmək haqqı sisteminin müvafiq bölmələrinin nəticələrinə əsaslanaraq aparılacaq.\nMüsabiqədə iştirak könüllülük əsasında aparılacaq. İştirak etmək istəyənlər üçün unec.edu.az saytında elektron ərizə forması yerləşdiriləcək. Komissiya daxil olan esseləri qiymətləndirərək, müsabiqəyə qatılmaq hüququ qazananları müəyyənləşdirəcək. Sonra müsabiqəyə qatılan müəllimlərin siyahısı elan ediləcək. Müsabiqə 2017-ci il iyunun 30-dək davam edəcək.


BİZİM YIRTICI MƏMURLAR VƏ ERMƏNİLƏR... - Hürriyyət\nBİZİM YIRTICI MƏMURLAR VƏ ERMƏNİLƏR…\n15 İyun, 2019, 9:20\nErmənilər də Azərbaycandan istədiklərini alıblar, bizim imansız yırtıcılar da…\nBir tərəfdən şiddətlənən mərəzim, bir tərəfdən ovunmaz mənəvi əzabım, maddi mərhumiyyət, qocalıq məni elə heydən salıb ki, baş verənlərə fövrən vaxtında reaksiya verə bilmirəm. Əlimin altında nə saytım var, nə qəzetim, məslək, əqidə dostlarımın da çoxu bu dünyadan rehlət aparıb. Təyin olunmuş “millət vəkilləri”, heyvərə şərhçilər, buqələmun xislətli hərşeyşünaslar sevinə bilərlər. Bu mənhus güruhu yerində oturtmağa istedadım da, gücüm də yetər, di gəl bayaq ərz elədiyim kimi imkanım yoxdur.\nBöyük ehtiramla yanaşdığım “Hürriyyət” qəzetinin bu ilki 99-cu sayında “Hakimiyyət ya Qarabağı almalı, ya da istefaya getməlidir” sərlövhəsi diqqətimi çəkdi. Bu sözün sahibi heç demə Ədalət Partiyasının sədri, hüquq elmlər doktoru, vaxtilə respublika prokuroru işləmiş İlyas İsmayılov imiş.\nMən bu kişini tələbəlik illərindən tanıyıram…. Məxləs, qəzetin bir səhifəsini tutmuş yazını diqqətlə oxudum. Təqdirdən başqa heç bir iradım yoxdur, düz sözə nə deyəsən? Amma sərlövhəyə çıxarılmış kəlmə barədə danışmaq vacibdir.\nEy nuri-çeşmim İlyas ağa, Siz sabiq prokuror kimi elə əsrarları bilirsiniz ki, belə şeylər yuxumuza da girməyib. Ucundan, qırağından biz rəiyyət də bəzi işlərdən agahıq.\nBirdəfəlik bilmək lazımdır ki, bu hakimiyyət Qarabağı almaq fikrində deyil. Ora elə satılmayıb ki, qaytarmaq mümkün olsun. Otuz il ərzində bu qədər vur-çatlasından sonra da nə millət monolit qüvvəyə döndü, nə də “Vətən müharibəsi” modeli tətbiq olundu. Bu torpağın ziyalısı orta əsrlərin qulağı həlqəli qulamına dönməsi ilə öyündü. İkinci dünya müharibəsi illərində istər Rusiyada, istərsə də bizdə vətənpərvərlik təbliğatı, gənc nəslin tərbiyəsi xalqın münəvvər, qeyrətli fədakar övladlarına etibar edilmişdi. Kommunist idilər, amma işlərinə söz ola bilməzdi, kişi kimi çalışırdılar. Yağ-bal içində neynim demədən yaşayan, ancaq cibini güdən təyin olunmuş arsız “millət vəkili”, şou-biznes həşəratları, talançılıqda min başkəsən qulduru da geridə qoyan icra başçıları indiyə qədər millətə nə deyiblər ki, bundan sonra da desinlər. Xalq bunlardan çoxdan üz döndərib.\nÇox hörmətli İlyas müəllim, Qarabağı məcməyi içində erməniyə peşkəş edənləri, onların mürşidini əla tanıyırsınız. Min il də qalsa siz barmaq uzadıb onları adbaad göstərməyəcəksiniz. Təcrübəli prokuror kimi indiyə qədər dillənənlərin aqibətini görmüşünüz. Məndən ibrət alın. Ölümü xilas kimi gözləyən artıq 90-nı xırdalayan mənim kimi xəstə veteranın qocalıq təqüdünü kəsib məddahına verən iqtidardan nə desəniz gözləmək olar.\nErməninin başına at təpib ki, o, Kəlbəcər kimi fantastik gözəlliyi olan məkanı, Şuşa kimi əfsanəvi yeri qaytarsın?\nVaxt-bivaxt ordunun qüdrətindən, hakim partiyanın sıralarında az qala bir milyon insanın üzv olmasından fəxrlə danışan hakimiyyət, Moskvanın bir barmaq silkələməsi ilə fas-fağır yerində oturdu. Mənən lümpenləşən toplum (millət yox ha!) üçün təsəlli tapıldı, saysız-hesabsız müsabiqələr, festivallar, idman yarışları, bağlarda, dəniz kənarında fonoqrammalı konsertlər.\nİndi də üzümü iqtidarın teleməddahlarına tuturam, beyinlərinizin ilmələrini işə salın, görün bu sözlər kimə məxsusdur, nə vaxt və kim tərəfindən deyilib: “Biz istəsək də bu naqis rus xalqının axırına çıxa bilməyəcəyik, həddən ziyadə çoxdurlar. Bir yol var! Çalışın bütün yaşayış məskənlərini radiolaşdırın, gecə-gündüz bütün reproduktorlardan primitiv, bayağı musiqi səslənməlidir. Əhali ən ucuz spirtli içkilərlə, tütün məmulatı ilə nə qədər çox təmin edilsə, bir o qədər yaxşıdır”. 1941-ci ildə yazılmış bu sözlər bizim iqtidarın indiki siyasəti ilə məgər uyğun gəlmir?\n…. Küçədə, bayırda siqaret çəkməyən cavana rast gəlməzsən. O yer yoxdur ki, orada bər-bəzəkli şüşələrdə mənşəyi məlum olmayan spirtli içki satılmasın. Nəzarətsiz qalan telekanalların yaydıqları “musiqiyə” isə söz ola bilməz.\nİstisnalar var, amma nə edəsən ki, gözəl nümunələr çirkab seli içində itib batırlar. Bu xalqı birdəfəlik qəhr etmək istəyən daxili, xarici irtica məqsədinə yetib. Hamını indi ancaq fizioloji tələbatı və qarnı maraqlandırır…\nFutbol yarışı üçün Bakıya gələn ingilis komandasının erməni əsilli bir üzvü başladı təşəxxüs satıb naz eləməyə. Düz iki həftə bizim bütün mətbuat, böyük şərhçi ordusu işini-gücünü buraxıb ancaq bir erməni dılqırından danışdı. Sanki bizim ordunun gələcək uğuru bir gədənin Bakıya gəlib-gəlməməyindən asılı idi.\nİlyas müəllim, buyurursunuz ki, hakimiyyət Qarabağı almasa istefaya getməlidir. Kişilər adam başına milyard yığmaq yarışına giriblər, nəzarət yox, danışanların ağızları möhürlənib, dəfələrlə yazmışam, vəzifə sahibləri, partiya bonzları, ellik zəmanətlə bir-birilərinə bağlanmış yırtıcı məmur zümrəsi Azərbaycanı vətən yox, müvəqqəti örüş yeri hesab edirlər. Erməni də istədiyini alıb, bizim milli yırtıcılar da. Onlara Qarabağ qətiyyən lazım deyil!\nİstefa isə şərəf əzabı anlayışının hökmfərma olduğu yerdə baş verir.\nPopkorn satmaqla ailəsi üçün çörək pulu qazanan uşağın üzərinə gedən Rasim Musabəyova mən minnətdaram. O, bizim gülməşəkər iqtidarın iç üzünü açdı (Düzdür, bundan beşbetər ifşalar da olub, amma bu dəfəki məsələ ruslar demişkən, başqa “kolenkor”dur). Ot kökü üstündə bitər, deyərlər. Millətimin qanlı cəlladı, XI ordunun zirehli qatarı ilə Bakıya gələn Qəzənfər Musabəyovun törəməsindən nəcib əməl gözləmək axmaqlıqdır.\nEynulla ağa, kim, nə deyirsə desin, amma fikrimcə sizə min “Afərin!” düşür. Allaha şükürlər olsun ki, biz Rasim Musabəyovun əsl simasını gördük. İlahi, bəni-Adəm neçə ağaya qullyuq edərmiş? Görün iqtidar bizləri necə avam yerinə qoyub ki, Rasim kimi min üzlü subyekti boynumuza mindirib.\nVaxtilə xalqın qeyrətli övladlarının iftixarla gəzdirdikləri fəxri adları kimə gəldi, paylayan, mərdi qova-qova namərd etməyi bacaran, pulgir lakeylərin əlləri ilə minlərlə şikayət məktubunu, ərizəni zibil qutularına atdıran iqtidar, çoxdan üstündə oturduğu budağı baltalayıb.\nPrezidentin ən yaxın, ən sadiq adamları yəni görmürlər ki, məmləkətin ideoloji-mənəvi mühitinin təhlükəsizliyini elman nəsirovlarla, mübariz əhmədoğlularla, elmira axundovalarla, musa Qasımovlarla, mübariz qurbanlılarla və digər konformist subyektlərə təmin etmək qeyri-mümkündür?!\nDünyanı məhvərindən tərpətmiş Leninin, kommunist partiyasının görkəmli xadimlərinin milyon tirajlarla (özü də müxtəlif dillərdə!) çap olunmuş kitabları çoxdan unudulub, mən hələ müstəmləkə ədəbiyyatı “korifeylərinin” qalın-qalın külliyyatlarından danışmıram. Elmira Axundovanın “salnamə”lərinin taleyini indidən demək olar. Heydər Əliyevin üzərinə necə çirkab atıldığının, hər cürə təhqirə məruz qaldığının şahidi olmuşuq. O ağır günlərdə, həftələrdə, cınqırı çıxmayan E. Axundova bir azdan sərvət-saman yiyəsi olacaq, onu gətirib Milli Məclisdə oturdacaqlar, rüsvayçı qalmaqallara baxmayaraq, ona “Xalq yazıçısı” fəxri adını da verəcəklər. Varam belə iqtidara!\nRəhmətlik Əşrəf Mehdiyevin xəbərdarlığı düz çıxacaq, çəkdiyim əzab-əziyyətə görə iqtidar mənə elə “Sağ ol!” deyəcək ki, dadı ömrüm boyu yadımdan çıxmayacaq.\nGünahım vardı, sadəcə olaraq dövlətçiliyə canla-başla qulluq edəndə elə rəzalətlərlə üzləşdim ki, susmaq qeyri-mümkün idi. Dolanmaq üçün gədalığı boynuna götürüb hər əbləhliyi mədh etməli idin.\nGözlərim tutulur, cərrahiyə əməliyyatı üçün azı iki min manat pul lazımdır. İnfarkt keçirmişəm, yerimək mənim üçün müşkülə dönüb. Bir neçə ay bundan əvvəl yazmışdım, rizə-rizə doğranaram, amma bu iqtidara kömək üçün dil açmaram. Ötən illəri pulları əllərindən çıxmış bədbaxtların müdafiəsinə qalxdım, Xətai rayonunda on minlərlə ağacın kəsilməsindən , binaların iki ballıq zəlzələyə da davam gətirməyəcəklərini, nəhayət vəziyyətimin ağırlığından ərizələr yazdım. Aylarla gözlədim, bu mənfurlardan “ərizənizi aldıq!” sözünü də eşitmədim. Hara üz tuturam, qapılar açılmır, səsimə səs verən yoxdur. Avam deyiləm, bu yuxarıdan gələn əmrdir: “O həm məddahların, həm də bizim şənimizə toxunub. Bir şikayətinə, ərizəsinə yol verməyin, onsuz da bir azdan canı çıxacaq!”


Fitrə zəkatı ən az nə qədər olmalıdır? - 28.04.2022, Sputnik Azərbaycan\nFitrə zəkatı ən az nə qədər olmalıdır?\nAzərbaycanlı ilahiyyatçı Hacı Adil Hüseynoğlu Ramazan bayramından əvvəl verilən fitrə-zəkatın dəyəri barədə açıqlama verib. 28.04.2022, Sputnik Azərbaycan\nBAKI, 28 aprel — Sputnik. Ramazan ayının sonuncu günündə möminlər ehtiyacı olanlara evdən sədəqə aparmalıdırlar. Bu sədəqələrin məbləği müxtəlif dənli məhsulların qiymətinə əsasən hesablanır.Fitrə zəkatının minimum məbləği hər ailə üzvü üçün 1,8 manatdır. Sputnik Azərbaycan Multimedia Mətbuat Mərkəzində Ramazan ayının özəllikləri və bu bayramın müasir Azərbaycan cəmiyyətinin mənəvi-əxlaqi dəyərlərinin formalaşmasına etdiyi təsirə həsr olunmuş onlayn konfransda çıxış edən tanınmış azərbaycanlı ilahiyyatçı Hacı Adil Hüseynoğlu belə hesab edir.Qeyd edək ki, fitrə zəkatı Ramazan bayramından əvvəl ehtiyacı olan müsəlmanlara verilməli olan sədəqədir.Şamaxı rəsədxanasının təqdim etdiyi təqvimə əsasən, mayın 2-3-ü orucun bitmə vaxtı, yəni Ramazan bayramı kimi elan ediləcək. İlahiyyatçının sözlərinə görə, müsəlmanlar üçün müqəddəs ayda oruc tutmaq ideal insan obrazını yaratmaq məqsədilə nəzərdə tutulub. Qida və digər dünyəvi mallardan uzun müddət çəkinmək insana maariflənməyə, eləcə də ac və susuz insanların yaşadığı çətinlikləri hiss etməyə imkan yaradır. Bu hiss mömini başqalarına kömək etməyə sövq edir. Beləliklə, oruc tutmaq böyük ictimai əhəmiyyət daşıyır."Xalq arasında çoxdan formalaşmış bir deyim var: Toxun acdan nə xəbəri? Aclıq insanı başqaları qarşısında ictimai borcu haqqında düşünməyə sövq edir. Çünki ətrafda yemək kimi nemətlərdən məhrum olan insanlar var". - deyə A.Hüseynoğlu bildirib.Ehtiyacı olan şəxsə ödənilməli olan yardımın miqdarını din müəyyən edir. Qədim zamanlardan müxtəlif ölkələrdə bu məbləğ dənli məhsulların maya dəyərindən asılı olaraq hesablanırdı. Hesablama üç kiloqram buğda, düyü, xurma və ya kişmişin dəyərində aparıla bilər. Məsələn, Azərbaycanda üç kiloqram buğdanın maya dəyəri 1,80 manatdır. Əgər dörd nəfərdən ibarət bir ailə sədəqə veriləcəksə, bu məbləğ dördə vurulmalıdır.Lakin, əgər sədəqə verən şəxsin böyük maddi imkanı varsa, fitrə zəkatını xurma və ya digər məhsulların qiyməti ilə hesablaya bilər. Əvvəllər Qazilər Şurası da fitrə zəkatının miqdarını bazar qiymətlərinə əsasən müəyyən edirdi.Qafqaz Müsəlmanları İdarəsinin Qazilər Şurasının bu yaxınlarda Ramazan ayı ilə bağlı qəbul etdiyi fətvada qeyd olunur ki, fitrə zəkatının adambaşına 10-15 manat məbləğində verilməsi tövsiyə edilir. Üç kiloqram düyünün qiyməti məhz belədir.Oruc insanın daxili ruhunu gücləndirən ilahi bir qüvvəyə malikdir. Rəhmət və şəfqət ayı olan mübarək Ramazanda iftar süfrələri açmaq, yardım və sədəqə vermək, imkan daxilində imkansızlara, kimsəsizlərə, yetimlərə, qocalara yardım etmək, fətvada deyildiyi kimi, xeyirxah əməllərdəndir.Digər maraqlı xəbərləri həmçinin Sputnik Azərbaycan-ın Teleqram kanalından izləyin.\nramazan, видео, fitrə, zəkat\nAzərbaycanlı ilahiyyatçı Hacı Adil Hüseynoğlu Ramazan bayramından əvvəl verilən fitrə-zəkatın dəyəri barədə açıqlama verib.\nBAKI, 28 aprel — Sputnik. Ramazan ayının sonuncu günündə möminlər ehtiyacı olanlara evdən sədəqə aparmalıdırlar. Bu sədəqələrin məbləği müxtəlif dənli məhsulların qiymətinə əsasən hesablanır.\nFitrə zəkatının minimum məbləği hər ailə üzvü üçün 1,8 manatdır. Sputnik Azərbaycan Multimedia Mətbuat Mərkəzində Ramazan ayının özəllikləri və bu bayramın müasir Azərbaycan cəmiyyətinin mənəvi-əxlaqi dəyərlərinin formalaşmasına etdiyi təsirə həsr olunmuş onlayn konfransda çıxış edən tanınmış azərbaycanlı ilahiyyatçı Hacı Adil Hüseynoğlu belə hesab edir.\nQeyd edək ki, fitrə zəkatı Ramazan bayramından əvvəl ehtiyacı olan müsəlmanlara verilməli olan sədəqədir.\nŞamaxı rəsədxanasının təqdim etdiyi təqvimə əsasən, mayın 2-3-ü orucun bitmə vaxtı, yəni Ramazan bayramı kimi elan ediləcək. İlahiyyatçının sözlərinə görə, müsəlmanlar üçün müqəddəs ayda oruc tutmaq ideal insan obrazını yaratmaq məqsədilə nəzərdə tutulub. Qida və digər dünyəvi mallardan uzun müddət çəkinmək insana maariflənməyə, eləcə də ac və susuz insanların yaşadığı çətinlikləri hiss etməyə imkan yaradır. Bu hiss mömini başqalarına kömək etməyə sövq edir. Beləliklə, oruc tutmaq böyük ictimai əhəmiyyət daşıyır.\n"Xalq arasında çoxdan formalaşmış bir deyim var: Toxun acdan nə xəbəri? Aclıq insanı başqaları qarşısında ictimai borcu haqqında düşünməyə sövq edir. Çünki ətrafda yemək kimi nemətlərdən məhrum olan insanlar var". - deyə A.Hüseynoğlu bildirib.\nEhtiyacı olan şəxsə ödənilməli olan yardımın miqdarını din müəyyən edir. Qədim zamanlardan müxtəlif ölkələrdə bu məbləğ dənli məhsulların maya dəyərindən asılı olaraq hesablanırdı. Hesablama üç kiloqram buğda, düyü, xurma və ya kişmişin dəyərində aparıla bilər. Məsələn, Azərbaycanda üç kiloqram buğdanın maya dəyəri 1,80 manatdır. Əgər dörd nəfərdən ibarət bir ailə sədəqə veriləcəksə, bu məbləğ dördə vurulmalıdır.\nLakin, əgər sədəqə verən şəxsin böyük maddi imkanı varsa, fitrə zəkatını xurma və ya digər məhsulların qiyməti ilə hesablaya bilər. Əvvəllər Qazilər Şurası da fitrə zəkatının miqdarını bazar qiymətlərinə əsasən müəyyən edirdi.\nQafqaz Müsəlmanları İdarəsinin Qazilər Şurasının bu yaxınlarda Ramazan ayı ilə bağlı qəbul etdiyi fətvada qeyd olunur ki, fitrə zəkatının adambaşına 10-15 manat məbləğində verilməsi tövsiyə edilir. Üç kiloqram düyünün qiyməti məhz belədir.\nOruc insanın daxili ruhunu gücləndirən ilahi bir qüvvəyə malikdir. Rəhmət və şəfqət ayı olan mübarək Ramazanda iftar süfrələri açmaq, yardım və sədəqə vermək, imkan daxilində imkansızlara, kimsəsizlərə, yetimlərə, qocalara yardım etmək, fətvada deyildiyi kimi, xeyirxah əməllərdəndir.


Qaraciyərin sehrli dərmanı » Ahlibeyt.ge\nAhlibeyt.ge » Xəbərlər » Qaraciyərin sehrli dərmanı\nTarix: 29-03-2020, 20:54\nMəsələn, son vaxtlarda qaraciyər xəstəlikləri geniş yayılıb. Bəllidir ki, qaraciyər orqanı bədəndəki bir çox zəhərli maddələri təmizləyir, toksinləri özündə toplayır.\nSpirtli içkilər, yüksək xolesterol ehtiva edən qidalar, kimyəvi dərmanlar və s. isə bədəndəki ən önəmli orqanlardan biri olan qaraciyərə zərər verir. Nəticədə bu orqanın özünün də təmizlənməyə ehtiyacı olur.\nMütəxəssislərə görə, qaraciyərin ən sehrli, effektli dərmanı sarımsaqdır. Gündə 2-3 diş sarımsaq yemək həm qaraciyər, həm də bütün orqanizm üçün çox faydalıdır. Araşdırmalar göstərib ki, sarımsağın xərçəngdən qorunmada, xərçəng müalicəsində də böyük əhəmiyyəti var.\nHəmçinin ateroskleroz, ürək-damar xəstəlikləri, qan dövranı pozğunluğu, yüksək xolestrol, yüksək təzyiq, mikrob və dəri infeksiyalarında təsirli olduğu müəyyənləşib.\nDi gəl, min bir dərdin dərmanı olan sarımsağın qoxusuna görə bir çox hallarda ondan imtina edilir. Tövsiyə olunur ki, bu halda qoxunu aradan qaldıran nanə göyərtisindən istifadə olunsun.\nDigər faydalı qidalardan biri qırmızı üzümdür. Üzümlərin çoxlu növləri var, amma onlar arasında daha çox qırmızı üzümə üstünlük verilməsi tövsiyə olunur. Çünki bu növ üzümün tərkibində 80 faiz su var. Qırmızı üzüm içindəki antioksidantlar sayəsində qaraciyərdən zərərli toksinləri çıxarır. (musavat.com)


Hərbi Dəniz Qüvvələrinin taktiki təlimləri başladı - yeniinfo.com\nƏlavə etdi: Admin 22 İyun 2021 033\nTəlimlərin keçirilməsində məqsəd Azərbaycan Respublikasının hərbi-siyasi və iqtisadi maraqlarına yönəlmiş təhdidlərin qarşısının alınması, Xəzər dənizinin Azərbaycana məxsus sektorunda enerji infrastrukturlarının mühafizəsi və müdafiəsi üzrə Hərbi Dəniz Qüvvələrinin birləşmələri tətəfindən birgə döyüş əməliyyatlarının aparılması, neft-qaz kəmərlərinin monitorinqlərinin keçirilməsi və müxtəlif şəraitlərdə gəmi taktiki qruplarının təyinatı üzrə tapşırıqların yerinə yetirilməsi zamanı xüsusi təyinatlı qruplar üzrə birgə fəaliyyətlərinin işlənilməsidir.\nTəlimlər zamanı həmçinin Xəzər dənizinin Azərbaycana məxsus sektoruna daxil olmuş şərti düşmənin məhv edilməsi, əlverişli əməliyyat rejiminin bərpa edilməsi və universal müdafiənin təşkili üzrə tapşırıqlar da icra ediləcək.\n– Siqnalla gəmi və katerlərin döyüşə və səfərə hazırlanması.\n– Gəmi Komanda Məntəqəsinin gözətçi gəmisində açılması və tapşırığın dəqiqləşdirilməsi.\n– Hava hücumuna qarşı istilik və radiolokasiya maneələrinin qoyulması.\n– Gəmi qrupu tərəfindən düşmənin sualtı qayıqlarına qarşı dərinlik bombalarının tətbiqi.\nTəlimlərin ikinci mərhələsində Xəzər dənizini Azərbaycan Respublikasına məxsus sektorunda terror-diversiya fəaliyyətlərinin qarşısının alınması üzrə döyüş tapşırıqlarının yerinə yetirilməsi, qəzaya uğramış gəmiyə yardımın göstərilməsi, enerji infrastrukturunun mühafizəsi və müdafiə üzrə tapşırıqlarının yerinə yetirilməsi nəzərdə tutulub.\nTəlimin ssenarisinə uyğun olaraq bu tapşırıqların yerinə yetirilməsi cəlb edilərək qüvvələr və texnika aşağıda göstərilən tapşırıqları yerinə yetiriləcək:\n– Adada aşkar olunmuş terrorçuların müvəqqəti bazalarının zərərləşdirilməsi.\nBütün tapşırıqlar yerinə yetiriləndən sonra Hərbi Dəniz Qüvvələri Komandanı tərəfindən təlimlərə yekun vurulacaq, görülən fəaliyyətlər təhlil ediləcək, təlimlərdə iştirak edən qüvvə və vasitələrin qarşıya qoyulan tapşırıqların icra səviyyəsi qiymətləndiriləcək.\nGündəlik Bürclər – 22.06.2021 (22 İyun 2021 Günlük Bürclər)\nHikmət Hacıyev “Haber Global”-da Gəncənin atəşə tutulması barədə məlumat verir – CANLI YAYIM\nMinatəmizləmə Agentliyinin bölmə rəhbəri minaya düşdü, ayağı…\nErməni general ŞOK MƏLUMATLARI AÇDI: Azərbaycanı yayındırmaq üçün…


Ermənistanda izədi soyqırımı başlayıb\nErmənistanda izədi soyqırımı başlayıb\nErməni Silahlı Qüvvələrində əsgərlərə qarşı işgəncələr, qanunsuzluq halları davam edir. FaktXeber.com-un Ermənistan KİV-lərinə istinadla verdiyi məlumata görə, xüsusi ağır vəziyyət Azərbaycanın işğal olunmuş ərazilərində xidmət edən hərbi hissələrdə qeydə alınıb.\nForrights.am-ın məlumatına görə, işğal olunmuş Ağdərədə yerləşdirilən hərbi hissədə kombat izədi əsgəri vəhşicəsinə döyüb. Ermənistanın Armavir əyalətinin 19 yaşlı sakini olan Yurik Broyanda irsi olaraq psixi xəstəlik var, qardaşı isə epilepsiyadan əziyyət çəkir. Anasının sözlərinə görə, o, məktəbə belə əməlli-başlı getməyib, yazıb-oxumağı bacarmır.\nBununla belə Broyan hərbi xidmətə yararlı hesab olunub və Azərbaycanın işğal olunmuş rayonlarına göndərilib. Ananın sözlərinə görə, oğlunu demək olar ki, qaçırıblar: Avqustun 11-də tibbi komissiyadan keçmək üçün gedir, ordan isə işal olunmuş torpaqlarımıza yollayıblar. Ana uzun müddət oğlunun axtarışında olub.\nHərbi xidmətə göndərilən anda əsgərin problemləri ortaya çıxıb. 10 gündən sonra isə hərbi hissənin rəisi onu möhkəm döyüb. Broyan ruhi əsəb dispanserinə, sonra isə İrəvan hərbi hospitalına aparılır. Valideynləri burda onunla görüşürlər. Valideynlərinin sözlərinə görə, oğlanlarının vəziyyəti acınacaqlı olub: «Yeriyə, normal danışa, hərəkət edə bilmirdi. Əlində kəsik yaraları var idi»\nYurik Broyan 3 aydan artıqdır ki, danışmır. Ananın sözlərinə görə həkimlər əsgərlərlə pis davranırlar: onların üstünə qışqırır, lağa qoyurlar. Həkimlərdən biri isə ananı təhdid edərək bildirib ki, uşağının taleyi onun əlindədir: «Get kimə istəyirsən şikayət et, onsuz da baxan olmayacaq».\nYurikin anası məhkəmələrə, müxtəlif instansiyalara müraciət etsə də, şikayətinə baxan yoxdur.\nQeyd edək ki, erməni KİV-lərində yayılan məlumatdan Yurik Broyan hadisəsinin ilk olmadığı görünür. Belə ki, ön cəbhəyə yollamaq üçün xüsusi olaraq yoxsul və ya xəstə uşaqlar seçilir, hansı ki, onları qurban verməyə təssüflənmirlər. Maraqlıdır ki, bunların arasında monomillət sayılan Ermənistanda yeganə etnik qrup olan izədilər çoxluq təşkil edir.\nMəqalədə : işgəncə\n31-07-2018 11:58 Penitensiar Xidmətin direktor müavini məhbusdan üzr istədi - Rusiyada


Novosibirsk - Seol üzrə gediş və gəliş aviabiletləri. Novosibirsk - Seol təyyarəsinə biletlər. Bütün qiymətlər, endirimlər, xüsusi təkliflər / Tickets.az.\nNovosibirsk – Seol üçün aviabiletlər\nAviabiletlər / Novosibirsk / Seol / Novosibirsk → Seol Seol - dan Novosibirsk - a olan geri dönüş reysi\nNovosibirsk şəhərindən Seol şəhərinə ucuz aviabiletlər\nNovosibirsk şəhərindən Seol şəhərinə ən ucuz qiymətə aviabilet almaq istəyirsiniz? Biz, 750 aviaşirkət və agentliklər arasında Novosibirsk — Seol üzrə birbaşa və transfer ilə olan uçuşları müqayisə edirik. Əgər internet vasitəsi ilə rahatlıqla endirimlərdən, aksiyalardan və low-cost'ların endirimlərindən yararlanmaq imkanınız varsa, o zaman vaxtınızı niyə boşuna bilet axtarışına sərf edəsiniz ki. Novosibirsk — Seol şəhərləri üzrə təyyarə uçuşlarının tam cədvəllərinin köməyi ilə sizə lazım olan uçuş variantını asanlıqla tapacaqsınız, uçuş günlərinizi dəqiqləşdirəcəksiniz və dəqiq uçuş tarixinə görə aviabiletlərin mövcudluöunu yoxlayacaqsınız.\nNovosibirsk - Seol şəhərləri üzrə aviabiletlərin qiymətləri\n2) OVB - SEL üzrə ən ucuz biletlər həftənin çərşənbə və cümə axşamı günləri olur. Bir qayda olaraq, istirahətlər günləri biletlər baha olur.\nNovosibirsk şəhərindən Seol şəhərinə səyahət bron etməzdən öncəsi üçün faydalı məlumatlar.\nUçuş müddəti və uçuş məsafəsi (Novosibirsk şəhərindən Seol şəhərinə uçuş nə qədər olacaq?)\nSeol şəhərinə Novosibirsk şəhərindən hansı aviaşirkətlər birbaşa uçuş həyata keçirir.\nNovosibirsk şəhərindən Seol şəhərinə ən ucuz biletlər hansı aviaşirkətlərdə mövcuddur.\nNovosibirsk şəhərindən Seol şəhərinə uçuş nə qədər davam edir\nNovosibirsk şəhərindəki hansı hava limanlarından Seol şəhərinə getmək olar?\nNovosibirsk şəhəri Seol şəhərindən hansı məsafədə yerləşir?\nNovosibirsk şəhərindən Seol şəhərinə məsafə 3831 кm.-dir.\nNovosibirsk - Seol marşrutu üzrə hansı hava limanlarından uçuşlar həyata keçirilir?\nNovosibirsk şəhərində: Tolmaçevo. Seol şəhərində - Qimpo Internaşnal, Inçeon Internaşnal, Seol Ab.\nNovosibirsk — Seol Son 48 saat ərzində istifadəçilər tərəfindən tapılan qiymətlər oferta ( təklif ) hesab edilmir\nNovosibirsk → Busan\nNovosibirsk → Ceoncu\nNovosibirsk → Çeonqcu\nNovosibirsk → Cinhae\nNovosibirsk → Mokpo\nNovosibirsk → Pohanq\nNovosibirsk → Qunsan\nNovosibirsk → Qvanqcu\nNovosibirsk → Samçeok\nNovosibirsk → Ulsan\nNovosibirsk → Yanqyanq\nNovosibirsk → Yeçeon\nMüştəri xidmətinə mesaj göndərmək üçün istifadəçi seansının unikal identifikatoru: 3110495634


İnsan, fərd, şəxsiyyət və fərdiyyət - Kafkazh\nİnsan, fərd, şəxsiyət və fərdiyyət anlayışları bir- biri ilə müəyyən əlaqəyə malik olsa da, onları eyniləşdirmək olmaz. Onların içərisində ən geniş anlayış «insan» anlayışıdır. Həm fərd, həm şəxsiyyət, həm də fərdiyyət eyni zamanda insandır. İnsan həyata insan kimi gəlir. İnsan dölünün genlərində insan üçün zəruri olan əlamət və keyfiyyətlərin inkişafı üçün anadangəlmə zəmini qoyulmuş olur. Yeni doğulmuş uşağın bədəninin konfiqurasiyası düz yerimək imkanı yaradır, beyinin strukturu intellektin inkişaf imkanını təmin edir, əlin quruluşu gələcəkdə əmək alətlərindən istifadə prespektivləri yaradır. Bütün bunlar körpəni özünün imkanlarına görə bir insan kimi heyvan balalarından fərqləndirir. Beləliklə körpənin insan nəslinə aidliyi təsdiq olunur və fərd anlayışının aşkara çıxmasına gətirib çıxarır. «Fərd» anlayışında insanın növə mənsubluğu öz əksini tapır. Belə ki, hər bir insan eyni zamanda fərd, hər bir fərd isə eyni zamanda insandır. Ona görə də yeni doğulmuş uşaq da, ağlını itirmiş səfeh də, yaşlı vəhşi insan da, mədəni ölkələrin yüksək intellektə malik olan insanları da fərd hesab olunur. Deməli, bir konkret adamı fərd adlandırmaqla onun potensial insan olduğunu təsdiq edirik.\nLakin bütün fərdləri şəxsiyyət adlandırmaq olmaz. Yeni doğulmuş uşaq, ağlını itirən səfeh şəxsiyyət hesab olunmur. Bir fərd kimi doğulmuş insan tədricən ictimai münasibətlər qovuşuğunda, sosiallaşma nəticəsində şəxsiyyətə çevrilir. Nəticədə o, təkcə başqalarından fərqlənmir, eyni zamanda tarixi prosesin iştirakçısına çevrilir. Hər bir şəxsiyyət cəmiyyətdə yaşayan konkret canlı insan olmaqla, gerçəkliyi dərk edib dəyişdirmək, fəallıq göstərmək, başqaları ilə ünsiyyətə girmək imkanına malik olur.\n«Fərdiyyət» anlayışına gəldikdə, hər bir adamın şəxsiyyəti yalnız ona məxsus əlamət və xüsusiyyətlərin məcmusuna malik olur və onun fəaliyyətini təşkil etməklə həmin adamı başqalarından fərqləndirir. Fərdiyyət insanın temperamentinin, xarakterinin əlamətlərində, adətlərində, üstünlük təşkil edən maraqlarında, idrak proseslərinin keyfiyyətlərində, qabiliyyətlərində, fərdi fəaliyyət üslubunda və s.- də təzahür edir. İki elə adam tapmaq mümkün deyildir ki, onlarda qeyd etdiyimiz psixoloji xüsusiyyətlər eyni olsun. İnsan şəxsiyyəti özünün fərdiyyətliliyinə görə təkrarolunmazdır. «Fərd» və «Şəxsiyyət» anlayışlarında olduğu kimi, «fərdiyyət» və «şəxsiyyət» anlayışlarını da eyniləşdirmək mümkün deyildir. Onlar yalnız vəhdət təşkil edirlər.\nHəmçinin bax Uşaqlarda davranış pozuntusu\nHəmçinin bax https://turaz.org/hilal-tehsil-evinden-mohtesem-dil-hazirligi/\n← HİLAL Təhsil Evindən Möhtəşəm Dil Hazırlığı\nYetkinlik dövrünün psixologiyası və böhranı →\nNoyabr 6, 2021 admin\nİnformasiya təhlükəsizliyi anlayışı\nMart 25, 2021 Aysel Əliyeva


Sumqayıtda 15 yaşlı qız zorlanıb – Səhifə 246373 – Yenicag.Az\nAna Səhifə Hadisə Sumqayıtda 15 yaşlı qız zorlanıb\nYeni Çağ Media Qrupu – May 09, 2018 - 18:28\nYenicag.az Report-a istinadən xəbər verir ki, hadisə şəhərin 15-ci məhəlləsində yerləşən 2 saylı yataqxanada baş verib.\nBelə ki, şəhər sakini 2003-cü il təvəllüdlü S.M-nin (Ad şərtidir) qarın nahiyəısində kəskin ağrılar başlayıb. Buna görən 15 yaşlı qızın atası Sumqayıt Şəhər Təcili Tibbi Yardıma Stansiyasına müraciət edib. İlkin müayinələrdən sonra yeniyetmə qız yoxlanış üçün Sumqayıt Şəhər 1 saylı Doğum Evinə göndərilib.\nDaha sonra qızın atası hüquq-muhafizə orqanlarına məluma verib.\nFaktla bağlı Sumqayıt Şəhər Polis İdarəsinin 3 -cü polis bölməsində araşdırmalara başlanılıb.


11 Dekabr 2017 17:38 (UTC+04:00)\nMüştərilərin tələbatını nəzərə alaraq, Unibank filialları şənbə günləri əhaliyə xidmət göstərir.\nBankdan Trend-ə verilən məlumata görə, Unibank-ın xidmət və məhsullarından istifadə etmək istəyənlər, həftə sonu da bank filiallarına müraciət edə bilərlər.\nBankın paytaxt və Abşeronda “Əcəmi”, “Neftçilər”, 15 saylı, “Sumqayıt”, “Nərimanov”, “Bakıxanov”, “Xırdalan”, “İnşaatçılar”, “Mərdəkan”, 14 saylı (Beş mərtəbə), “Əhmədli” filialları, regionlarda isə “Bərdə”, “Gəncə”, “Kəpəz”, “Mingəçevir”, “Tovuz”, “Quba” və “Şəmkir” filialları şənbə günləri saat 10.00-dan 14.00-dək müştərilərin xidmətindədir. Şənbə rejimində işləyən filiallar müştərilərə kredit, depozit, sürətli pul köçürmələri, kassa əməliyyatları və digər bank xidmətləri göstərir. Bankın bütün filialları isə həftənin 5 günü saat 09.00-dan 17.00-dək fəaliyyətdədir.


Türkiyə dilemma qarşısında\n29 Mart 2014 16:19\nTürkiyə Cümhuriyyətinin tarixinə nəzər saldıqda seçkilər proseslərində cəmiyyətin liderlərin səslərini artırmaq üçün emosional çıxışlarına şaahidlik etdiyi məlum olur. Lakin Ədalət və İnkişaf Partiyası (AKP) və “camaat” deyə bilinən dini qrup arasında 2011-ci ildən yaranan gərginliyin ötən ilin sonlarında “dərsanə məsələsi” konteksində alovlanmağa başlanması meydanlarda daha sərt və ittiham dolu çıxışların səslənməsinə səbəb oldu. 17 və 25 dekabrda hökumətin iddia etdiyi kimi “camaat”ın Daxili İşlər Nazirliyində və məhkəmə sistemində yerləşdirdiyi kadrları vasitəsilə dörd nazirə və bir neçə iş adamına qarşı rüşvət əməliyyatına başlaması, ardından bu iddiaları dəstəkləyən və baş nazir də daxil olmaqla dövlət rəsmilərinin rüşvətdə adlarının hallanmasına səbəb olan lent yazılarının internetə sızması tərəflər arasında gərginliyi son həddə çatdırdı.\nHazırkı siyasi şərait etibarilə bələdiyyə seçkilərində əldə olunacaq nəticənin qarşıdakı prezident və parlament seçkilərində həlledici təsir göstərəcəyi aşkardı. Ərdoğanın dediyi kimi, “Türkiyənin özəti” olan İstanbul mitinqinə bələdiyyə seçkilərində bu qədər ciddi yanaşması məğlub olmaq qorxusunun ilk dəfə bu qədər yaxın olmasıdır. Yaranan vəziyyətdən yararlanaraq iqtidar olmağın ilkin addımı olan bələdiyyə seçkilərində sandıqdan birinci çıxmaq istəyən ana müxalifət “camaat”ın da dəstəyini arxasına alaraq hakim partiyanı devirməyin hesablarını aparmaqla məşğuldur. Lakin dini qrupla əməkdaşlığa baxmayaraq, keçmiş fəaliyyətlərindən ötrü cəmiyyətdə dindarlar arasında etibar qazana bilməməsi CHP-nin sandıqdan birinci çıxması üçün əsas əngəl olacaq, çünki əhalinin 98 faizinin müsəlman olduğu və dindarlığın son on iki ildir ki, aktuallaşdığı bir cəmiyyətdə CHP-nin iqtidar olması sual altındadır. Eyni zamanda, dini qrupun mümkün iqtidar dəyişikliyi nəticəsində keçmişdə məruz qaldıqları haqsızların təkrarlanmayacağına qarşı olan inamsızlığı və Ərdoğanın da bunu peşəkar şəkildə istifadə etməsi müxalifətin əlini zəiflədən digər bir səbəbdir.\nTürkiyədə respublika qurulandan bu günə kimi bütün iqtidarlar bu və ya digər şəkildə rüşvət qalmaqalını yaşamışdır, lakin Ədalət və İnkişaf Partiyasının rüşvət qalmaqalı ilə sarsılmasının əsas səbəbi ilk dəfə bir iqtidarın “camaat”a qarşı açıq şəkildə cəbhə almasıdır. İqtidarda olduğu on iki il ərzində keçirilən bütün seçkilərdə sandıqdan birinci çıxmasına böyük dəstək verən “camaat”ı qarşısına alması, şübhəsiz, Ərdoğanın güc itirməsinə səbəb oldu. Belə olan təqdirdə, AKP yaranmış bu boşluğu kürdlərin çoxluq təşkil etdiyi ərazilərdən alacağı səslə kompensasiya etməyi planlaşdırır.\nDigər iki millətçi partiya - MHP və BDP isə siyasətləri millətçiliklə məhdudlaşdığı üçün müəyyən ərazilərdə üstünlüyə sahibdirlər. Bu kontekstdə digər bir vacib məqam Ədalət və İnkişaf Partiyasının din siyasəti ilə xüsusən kürdlərin çoxluq təşkil etdiyi ərazilərdə elektoratının sayını artıra bilməsidir.\nŞübhəsiz, 30 martda keçiriləcək bələdiyyə seçkiləri Ərdoğanın qələbəsi ilə nəticələnəcək. Lakin Gezi parkından başlayan qütbləşmənin aradan qalxması üçün AKP-nin daxilində ciddi islahatlar həyata keçirilməsi zəruridir. Ədalət və İnkişaf Partiyasının iqtidar olaraq qalması hazırki vəziyyəti nəzərə aldıqda praqmatik bir qərardır ancaq Ərdoğanın Çankayaya çıxmaqda iddiasını davam etdirməsi dövlətin yeni formalaşmaqda olan demokratik dəyərlərinə zərbə vurmaqla bərabər, xarici investisiyadan asılı olan Türkiyə iqtisadiyyatını 90-cı illərdə olduğu kimi inflyasiya ilə sarsmasa da, onun ilk 10 güclü iqtisadiyyat olmaq yolunda strateji hədəfinə zərbə vuracağı aşkardır.\nƏdalət və İnkişaf Partiyası iqtidarda olduğu on iki il ərzində bir çox nailiyyətlərə imza atdı. Xüsusilə də iqtisadiyyatda tərəqqi istiqrarının əldə olunması, hərbi çevrilişlərin qarşısının alınması və bir partiyanın koalisiya olmadan uzun müddət iqtidar olması diqqət çəkən faktlar sırasında qeyd edilməlidir. Lakin Ərdoğanın prezidentlik iddiasına qarşı bu səviyyədə qütbləşmənin olduğu bir şəraitdə Ədalət və İnkişaf Partiyasının liderlərini dəstəkləməyə davam etməsi Türkiyənin 2023 hədəflərindən uzaqlaşmasına gətirib çıxara bilər.\nGörünən odur ki, Ərdoğan Çankaya köşkünə çıxmaq niyyətindən imtina etmək niyyətində deyil və bu, AKP-nin iqtidar olaraq gələcəyini də ciddi təhdid altında qoyacaq.


Camaatımızın təsəvvüründə erməninin qorxaq obrazı vardı. Gözümü açandan eşitdiyim "Erməni qan gördü” olub.\nİlk gördüyüm erməninin adı Cavanşir idi. Evimizin alt mərtəbəsindəki otağa qapı açırdı. Külüngü yerə qoyub əlinin arxasıyla alnının tərini silərdi. Bir suyu sovetin məşhur "Qaraçı” filminin qəhrəmanı Budulaya oxşayırdı.\nRamiz Rövşən "Ruhlar şəhəri” kitabına yazdığı ön sözdə ağdamlıları belə təsvir edib: "Şuşa Qarabağın ən gözəl, Ağdamsa ən varlı şəhəri sayılırdı. …Ermənilər Ağdamı axırıncı daşına, kərpicinə, taxtasına, mismarınacan söküb-aparıblar və o tikinti materiallarının hesabına Stepanakerti təzədən qurublar. Amma mən inanmıram ki, bu gün Ağdamın hesabına tikilmiş o evlərdə yaşayan ermənilər Stepanakerti də varlı şəhər saysınlar. Çünki varlı olmaq təkcə dəbdəbəli ev-eşiklə, pulla, malla ölçülmür. Bu həm də insanın içindən gələn bir hissdi, duyğudu. Hər halda mən bir vaxtlar "haralısan” sualına bütün Qarabağda ağdamlılar kimi qürurla, hətta bir az da təkəbbürlə cavab verənlərə rast gəlməmişdim. Və bəlkə də Ağdamı o cürə qəddarlıqla dağıdıb xaraba qoyan ermənilər ağdamlılardan həm də o qürurun, təkəbbürün acığını çıxmışdılar”.\n100 il qabaqkı davadan nənə-babaların bizə ötürdüyü fikir bu olub ki, erməni qorxaqdır. Cümhuriyyət ordusu Xankəndini, Şuşanı azad edəndən erməni adamların yaddaşında imdad diləyən, yazıq kimi qalmışdı. Qiyam qaldıran ermənilər məhz o məğlubiyyəti dadandan – bizim sərt üzümüzü görəndən sonra beləcə məzluma dönüblər: "Erməni qan gördü”.\nBizim tanıdığımız "yazıq” Qarabağ erməniləriydi. Yerevan ermənisi, Livan ermənisi, Fransa ermənisi, Kaliforniya ermənisi-filan görməmişdik. 100 il boyunca dünyanın dörd bir tərəfində erməni kilsələrindəki millətçi ideologiya təbliğindən, neçə-neçə siyasi partiya, birlik, fond yaratmalarından, hər rejimdə – kommunist (SSRİ), islamçı (İran), demokratik (ABŞ, Fransa) – hər ölkədə təşkilatlanmaq bacarıqlarından xəbərsiz idik.\n"Xruşşov dövrünün Qarabağ şəhidi” yazısında bəhs etdiyim Nazim Hacıyev kimilərini çıxıram.\nBizim bilib tanıdığımız "qorxaq” Qarabağ erməniləriydi. Odur ki, 1988-ci ildə onların Xankəndindəki "Miatsum” mitinqinə Azərbaycanda ilk cavab Ağdamda verildi. Minlərlə insan əliyalın Xankəndinə yürüş elədi.\nQarabağın Dardaneli (Məhəmməd Əmin Rəsulzadə) Əsgəranda nə baş verdi, sonra "şanlı” Azərbaycan milisi, DTK-sı o yürüşçülərin başına nə oyunlar açdı? Mövzudan uzaqlaşaram deyə bunlara toxunmuram. Bilmək istəyənlərə sadəcə "Azadlıq qiymətinə foto” yazısını oxumağı tövsiyə edirəm. Sonuncu Qarabağ yürüşündən sonra keçirilən həbslərlə paralellər aparmağı da oxuculara buraxıram.\nAğdamın kolxoz sədrlərindən birinin "Günün ekranı” proqramına müsahibəsini xatırlayıram: "Nə səngər? Erməni kimdir ki, səngər qazaq”.\n"3 kəndi geri aldıq 2 saata, əmr gəldi ki, dayanın” deyir. Soruşur, nəyə görə? Deyir bizə heç nə lazım deyil, silahımız da, texnikamız da var, mane olmasın rəhbərlik, imkan versin, oyun oynamasınlar, şəhərimizi geri alaq.\nSon olaylar neçə ildir bəzən tərəddüdlə yazdığım "Qarabağa yol İrəvandan, Moskvadan yox, Bakıdan keçir” inamımı möhkəmlətdi.\nŞəhid kapitanın xanımı iki ay əvvəl atasını da itiribmiş... (FOTO)


Oteldə doğulan ulduz, unudulmayan sevgi, zorən aktrisa... – AQİBƏT » Ulduzumsan.az\nTarix: 1-07-2020, 12:31\nValideynlərini “Rusiya mədəniyyəti tacının brilyant qaşı” adlandırırlar. Aktyor, şair, ifaçı Aleksandr Vertinski atası, aktrisa Lidiya Vertinskaya isə onun anasıdır. Anası atasından 30 yaş kiçikdir, amma çox mehriban, sevgi dolu bir ailədə böyüyüb. Söhbət “Al yelkənlər”, “Amfibiya adam”, “Hamlet”, “Master və Marqarita” kimi yaddaşlarda iz buraxan filmlərin qəhrəmanı aktrisa Anastasiya Vertinskayadan gedir.\nLent.az onun həyat hekayəsini nəql edir. Mühacir kimi Çində yaşayan ailənin böyük qızı Mariana orda doğulub. SSRİ-yə, Moskvaya qayıdandan sonra 1944-cü ilin dekabrında Nastya dünyaya gəlir. Həm də mehmanxanada. Çünki yaşamağa yerləri yox idi. Anastasiyanın üç yaşına qədər ailə mehmanxanada yaşayır.\nKiçik qızın atası ilə mistik bağlılığı vardı. Uşaqlığını xatırlayanda Nastya atasının, ümumiyyətlə, ailəsinin sevgisindən ağızdolusu danışır. Atası onun dərsləri ilə heç maraqlanmazmış, yaman ərköyün, nazlı böyüdərmiş onu. Yalnız musiqidən “beş” almasına həmişə sevinərmiş atası.\nAnastasiya atasının ölümünü də hiss edib. Leninqraddan gələn telefon zənginin bəd xəbər çatdırdığını duyan 12 yaşlı qız anasından “nə olub, atam ölüb?” - deyə soruşur.\nXoşbəxt, məşhur ailənin övladı olmaq ona çox seçim verirdi. Hərtərəfli inkişaf etmiş Nastya balerina olmaq istəyirdi. Anası onu xoreoqrafiya məktəbinə aparanda müəllimlər birbaşa “balerina ola bilməz, çəkisi imkan vermir” - deyiblər.\nNastya xarici dilləri də çox sevirdi, qərara alır ki, xarici dillər üzrə ixtisas seçsin. Ancaq bu arzunu da dəyişməli olur. Daha doğrusu, bir xoşbəxt təsadüf nəticəsində dəyişir.\nAnasını nə vaxtsa səhnəyə çıxartmış rejissor Aleksandr Ptuşko “Al yelkənlər” filminin qəhrəmanı Asolu axtara-axtara gəlib onlara çıxmışdı.\nNastyanın 15 yaşı vardı. Saçlarını oğlan kimi vurdurmuşdu. Ona uzun hörüklü parik taxıb, Asolun paltarını geyindirəndə rejissor – bax bu, mən axtardığım Assoldur - deyib: “Öz al yelkənlərini gözləyən qız belə olmalıdır”.\nVertinskaya bu filmdən sonra bütün ittifaqda məşhur oldu. 15 yaşlı qız bütün azadlığını itirdiyinə görə kinoya nifrət etməyə başladı. Şöhrət ona adi yeniyetmə qız həyatını yaşamağa mane olurdu. Küçədə dondurma yeyə-yeyə gəzmək, parkda oturub kitab oxumaq, elə-belə şəhərdə boş-boşuna gəzmək kimi məşğuliyyətlərinə həsrət qalmışdı.\nBir daha kinoya çəkilməyəcəyini düşünürdü ki, sevdiyi əsərin filminə çəkilməyə dəvət gəldi, həm də xəyalında yaratdığı obraza – “Amfibiya adam”da Quttierə.\nRejissor Quttier obrazına axtardığı qızın gərək gözlərində ulduz yansın demişdi, o ulduzu Anastasiyanın gözlərində tapmışdı.\nAktrisa dublyordan imtina edib, özü üzməyi öyrənməyə söz verdi. Bütün çəkilişlər zamanı soyuq suda qalırdı, üzürdü, sualtı üzməni məşq edirdi. Bu roldan sonra öz peşəsi ilə nəinki barışdı, hətta aktrisa olacağına qərar verdi.\nBu iki roldan sonra onu “ilahə”, “yadplanetli”, “antisovet görkəmli sovet aktrisası” adlandırırdılar. Gözəlliyini Qretta Qarbo, Viven Li ilə müqayisə edirdilər.\nHələ orta məktəbi bitirmədən Puşkin adına Moskva teatrının truppasına daxil edilən Nastya qastrollarla bütün ölkəni gəzib.\nOrta məktəbi qurtaranda artıq ulduz Anastasiya sənədlərini Şukşin adına Teatr İnstitutuna verir. İmtahanda çıxışı müəllimləri elə də inandıra bilmir, az qala elə ilk turda kəsiləcəkdi. Amma artıq iki uğurlu filmdə çəkilməsi ona ikinci dəfə şans verdi. Onu yenidən imtahana buraxdılar və bu dəfə keçə bildi.\nBütün təhsil illərində aktrisa ətrafdan həsəd və paxıl baxışlar altında olub. Küçədə rahat piyada gəzə bilməyib.\nBir dəfə hətta küçədə gözlərinə qum atıblar. Bir nəfər oğlan isə əlində bıçaq qarşısını kəsib ki, ya mənim olacaqsan, ya öldürəcəm səni.\nBütün bunlardan onu bir kursda oxuduğu, gələcək rejissor Nikita Mixalkov xilas edib.\nNikita bütün kursun lideri idi. İstənilən kompaniyada vuran ürək Nikita olardı, həm də Anastasiyanı elə də ulduz kimi qəbul etmirdi. Sadəcə, anlayırdı ki, kurs yoldaşlarının həsəd və paxıllığına layiq deyil bu qız. Bir-birilərinə tez bağlandılar, anlaşdılar, romantik məhəbbət çulğadı onları. Bütün ictimai rəylərin əksinə gedib, birgə yaşamağa qərar verdilər. Əvvəlcə Mixalkovların evində, sonra bağlarında.\nİlk ovladları Stepan altı aylıq olanda kəbin kəsdirdilər. Qarşıdakı üç ili Nikita Mixalkov Nastyanın eyforiyadan ayılıb evdə oturub ona borş bişirəcəyini gözləməklə məşğul olub.\nNastya isə yalnız çəkilmək arzusu ilə yanırdı. Kütləvi səhnələrə belə hazır idi. Təki çəkiliş meydanında kinematoqrafiyanın sehrli aləmində olsun.\nÜç ildən sonra cütlük bir-birinin ümidlərini doğrulda bilmədikləri üçün ayrıldılar. Oğlanları Stepanı isə dostcasına, birlikdə böyüdə bildilər.\n80-ci illərin sonunda Vertinskaya Oksford universitetinin təklifi ilə 12 il aktyorluq fakültəsində dərs deyir.\nAleksandr Kalyaginlə birgə “Komedi Frans” studiyasında, Çexov adına məktəbdə, İsveç Avropa Kinosu məktəbində dərs deyib.\nİkinci evliliyi barədə danışmağı sevmir Nastya. İkinci əri Aleksandr Qradski isə onun barəsində kitabında da yazıb.\nMəhəbbətləri tez başladı və dərhal başa çatdı. Anastasiya onunla içə-içə küçələri gəzəndə elə bilirdi xoşbəxtdi, amma tezliklə bu yolların onu hansı uçuruma apardığını anladı. Rəsmi nikahları da olmadı.\nOna rəsmi evlilik təklif edən aktyor Oleq Yefremovu arayıb, evlənməyə razı olduğunu deyir.\nMəlum olur ki, onun fikirləşib qərar çıxarmağı çox uzun çəkdiyindən Yefremov artıq evlənib. Oleq Yefremov onu aktrisa kimi qatbaqat açıb, kəşf edən adamdır.\nTaleyə bax ki, Oleq Yefremov ayrıldıqdan sonra Anastasiya ona ərə getmək istəməyib.\nBəlkə belə taleyinə görə də aktrisa şəxsi həyatı barədə danışmağı sevmir. İstəyir onun haqqında yalnız bir dəfə ərə getdiyi yazılsın - Nikita Mixalkova.\nOndan ayrılandan sonra filmlərə çəkilib, xarici ölkələrdə teatr sənətindən dərs deyib, teatr səhnəsində oynayıb, amma Nikita Mixalkovla yaşadığı həyatın yerini verməyib bütün bunlar.\nNikita Mixalkov ondan sonra dəfələrlə evlənib. Həyatda və sənətdə liderliyini saxlayıb. Amansız adamdır, hamıya, hər kəsə qarşı. Onun arzu və məqsədlərinin qarşısında duranı istənilən yolla sıradan çıxartmağı bacarır. Nastyanın da həyatına çox gənc yaşlarında daxil olub, sonra onu maneəymiş kimi dəf etdi, amma qız ondan sonra çıxdığı həyat yoluna geri qayıda bilmədi – darmadağın yaşadı.\nMünasibətdə olduğu bütün kişilər yalnız onu unutmaq üçün idi.\nİlk illərdə çəkildiyi filmləri uşaqlıq məşğuliyyəti hesab edən aktrisa özünü Ofeliya rolunda kəşf etdiyini deyir. “Qriqori Kozintsevin çəkdiyi “Hamlet” filmində Ofeliya rolunda anladım ki, aktyorluq yalnız ustalıq deyil, həm də daxili məchulluqdur”. Bunun üçün Hamleti oynayan İnnokenti Smoktunovskiyə minnətdarlığını da gizlətmir.\nBu filmlə Vertinskaya beynəlxalq səviyyədə tanınıb. Venesiya kinofestivalında birinci mükafata layiq görüldü. Tənqidçilər Ofeliya obrazını aktrisanın yaradıcılığında yüksək zirvə adlandırıblar.\nArdınca “Hərb və sülh”də Liza Bolkonski, “Anna Karenina”da Kit Şerbatskoy kimi rollarından sonra “Sevgililər” melodramında çəkilməsi aktrisanın imkanlarını qoydu ortaya.\n“Master və Marqarita” filmindəki mistik Marqarita roluna İrina Alfyorova, Anna Samoxina, Vera Sotnikova, Yelena Mayorova kimi aktrisalar sınağa gəlmişdi. Rejissorun seçimi Anastasiya Vertinskaya oldu. Simasındakı xeyirxahlığa və aristokratizmə görə.\nAktrisa sonralar televiziyada aparıcı kimi fəaliyyət göstərib. Rusiya aktyorları üçün xeyriyyə fondu yaradıb. Sənətdən uzaqlaşıb.\nİndi artıq ikiqat nənədir – yəni ulu nənə. Bağ evində oturub, ömrünün qalan illərini oğlu Stepanın övladları və nəvələri ilə keçirir...\nÜzeyir Mehdizadənin atası bu tanınmış şəxs imiş\nNastya Kamenskix yataqdan — FOTO PAYLAŞDI\n"Qızım atasının idman zalına gedir, oynayır"\nRusiya çarının podium gözəli qızı - FOTOLAR


DEPUTATLAR 63 SƏSLƏ MANDATDAN MƏHRUM EDİLƏCƏK - Prezident qanun imzaladı\n18/01/2019 - 11:15 1 576 0 0\nMilli Məclis deputatının səlahiyyətlərinin itirilməsinin əsasları və bu məsələyə baxılması qaydası təsdiqləndi\nHesablama Palatasının üzvlərinin sayının azaldılması, İntizam komissiyasının üzvlərinin isə sayının artırılması rəsmiləşdi\nYanvarın 17-də Milli Məclisin daxili nizamnaməsinə dəyişikliklər prezidentin imzası ilə qüvvəyə minib. Novator.az bildirir ki, yeniliklərin birinə görə, fasilədən sonra Milli Məclisin iclasında üzrsüz səbəbdən qeydiyyatdan keçməyən deputat həmin iclasda iştirak etməmiş hesab edilir.\nDəyişikliyə əsasən, aparıcı komitənin tapşırığı ilə Milli Məclisin Aparatı qanun layihələrinin ictimai dinləmələrini və ictimai müzakirələrini təşkil edir. İctimai dinləmə və ictimai müzakirə komitə iclası ilə birlikdə keçirilə bilər. İctimai dinləməyə və ictimai müzakirəyə dəvət edilən şəxslər ictimai dinləmənin və ya ictimai müzakirənin keçirilməsi tarixi barədə azı 5 gün əvvəl, təcili elan edilən qanun layihələri ilə bağlı isə azı 3 gün əvvəl xəbərdar olunurlar.\nMilli Məclisin Aparatı komitənin tapşırığı ilə qanun və qərar layihələrinin məcburi hüquqi və linqvistik ekspertizalarını keçirir, habelə qanun layihəsinin qəbul edilməsi ilə əlaqədar hazırlanmalı, dəyişdirilməli və ya ləğv edilməli normativ hüquqi aktların (onların struktur elementlərinin) siyahısını tərtib edir. Hazırlanmalı olan normativ hüquqi aktların (onların struktur elementlərinin) siyahısı olmadan qanun layihələrinin hazırlanmasına yalnız bunun üçün 1 ildən artıq müddət tələb edildikdə yol verilir. Bu halda aparıcı komitə müvafiq siyahının təqdim edilməsi müddətini müəyyən edən tapşırıq hazırlayır.\nBaşqa bir müddəaya görə, qanunvericilik təşəbbüsü hüququnun subyekti və ya onun səlahiyyətli nümayəndəsi Milli Məclisdə layihə üzərində aparılan işdə iştirak etmək hüququna malikdir. Prezidentin Milli Məclisə təqdim etdiyi qanun layihəsi bütün maraqlı dövlət orqanları ilə razılaşdırılmış hesab olunur.\nQanun layihəsi Milli Məclisdə layihədə edilmiş dəyişikliklərlə birlikdə qanun layihəsini təqdim etmiş qanunvericilik təşəbbüsü hüququnun subyekti ilə, dəyişikliklər edilməsi dövlət vəsaitlərinin ixtisar edilməsinə, xərclərin yaranmasına və ya artırılmasına səbəb ola bildikdə prezidentlə və ya onun tapşırığı əsasında Nazirlər Kabineti ilə razılaşdırılmalıdır (rəy alınmalıdır).\nMilli Məclisdə dövlətlərarası və Azərbaycan qanunlarından fərqli qaydalar nəzərdə tutan hökumətlərarası müqavilələrin təsdiq və ləğv edilməsi barədə, uyğunlaşdırma məqsədi ilə hazırlanmış, həmçinin ad və digər texniki xarakter daşıyan dəyişiklikləri (müddət, məbləğ, yaş senzi ilə bağlı, həmçinin subyektlərin hüquqi vəziyyətinə təsir edən, hüquq məsuliyyətini yaradan və ya aradan qaldıran, yüngülləşdirən və ya ağırlaşdıran dəyişikliklər istisna olmaqla) nəzərdə tutan qanun layihələrinə bir oxunuşda, digər qanun layihələrinə, həmçinin konstitusiya qanunu layihələrinə üç oxunuşda baxılır.\nQanunvericilik təşəbbüsü hüququnun subyekti Milli Məclisin müzakirəsinə təqdim etdiyi qanun layihəsini onun yekun oxunuşda baxılmasına qədər geri çağıra bilər.\nBaşqa bir yeniliyə əsasən, deputat dövlət orqanlarında vəzifə tutduqda, din xadimi olduqda, sahibkarlıq, kommersiya və başqa ödənişli fəaliyyətlə məşğul olduqda (elmi, pedaqoji və yaradıcılıq fəaliyyəti istisna olmaqla); səsvermə hüququnu şəxsən həyata keçirmədikdə; qanunla müəyyən edilmiş etik davranış qaydalarını kobud surətdə pozduqda Milli Məclisin sədri həmin deputat haqqında məsələni intizam komissiyasına göndərir. İntizam komissiyası bu məsələyə mandatından məhrum edilməsi nəzərdə tutulan deputatın iştirakı ilə iki həftə müddətində baxıb müvafiq rəy qəbul edərək Milli Məclisin sədrinə təqdim edir. Pozuntu halları rəydə öz təsdiqini tapdıqda Milli Məclisin sədri intizam komissiyasının həmin deputatın mandatdan məhrum edilməsi barədə rəyini Mərkəzi Seçki Komissiyasına göndərir.\nMilli Məclisin sədri əmək qabiliyyətinin fasiləsiz olaraq 6 aydan çox müddətə tam itirilməsi və ya fəaliyyət qabiliyyətsizliyi səbəbindən səlahiyyətləri itirilən deputat barəsində tibbi-sosial ekspert komissiyasının rəyini və ya məhkəmənin qanuni qüvvəyə minmiş qərarını Milli Məclisin növbəti iclasında müzakirəyə təqdim edir. İclasda iştirak edən deputatlar yalnız deputatın səlahiyyətlərinin itirilməsi üçün yetərli əsasların olub-olmamasını aydınlaşdıra bilər, deputatın səlahiyyətlərinin itirilməsinin lehinə və ya əleyhinə çıxış edə bilərlər. Öz səlahiyyətlərini daimi icra edə bilməyən Milli Məclisin deputatının səlahiyyətlərinin itirilməsi barədə Milli Məclisin qərarı azı 63 səs çoxluğu ilə qəbul edilir.\nYada salaq ki, “Deputatların etik davranış qaydaları haqqında” qanun layihəsi ötən ilin yayından parlamentin müzakirəsinə çıxarılmışdı. Bu müzakirələr xeyli gərgin keçmişdi. Qanun layihəsinin ilk variantı 13 maddədən ibarət idi. Məsələn, qanun layihəsində göstərilirdi ki, deputat qanunsuz maddi və qeyri-maddi nemətlər, imtiyazlar və ya güzəştlərdən imtina etməlidir. O, öz səlahiyyət müddətində maraqların toqquşmasına yol verməməlidir və qanunsuz olaraq öz vəzifə səlahiyyətlərindən şəxsi maraqları üçün istifadə etməməlidir.\nHəmçinin layihədə qeyd olunurdu ki, deputat “Korrupsiyaya qarşı mübarizə haqqında” Qanunda nəzərdə tutulmuş məbləğdən (55 manat) yuxarı olmayan hədiyyələri qəbul edə bilməz. Bu cür məsələlər də müzakirələr zamanı bəzi deputatlar da ciddi narazılıq doğurmuşdu. Bu səbəbdən də qanun layihəsinə xeyli dəyişikliklər edildi.\n“Milli Məclisinin Daxili Nizamnaməsi”ndə dəyişiklik edilməsi haqqında prezidentin imzaladığı qanunla Hesabla Palatasının tərkibinin azaldılması da rəsmiləşib. Nizamnamənin 44-cü (Milli Məclisin Hesablama Palatası) maddəsinə əsasən, Hesablama Palatası sədrdən, sədr müavinindən və 7 auditordan ibarət idi.\nDəyişikliklə isə auditorların sayı 7-dən 5-ə endirilib. Bundan sonra Hesablama Palatası sədri, sədr müavini və auditorları dövlət idarəçiliyi, dövlət nəzarəti, iqtisadiyyat, maliyyə sahələrində 5 il iş təcrübəsinə malik olan ali təhsilli şəxslərdən ibarət olacaq. Əvvəllər isə iş təcrübəsi müddəti nəzərdə tutulmurdu. Hesablama Palatasının saytında auditorların sayı 5 nəfər göstərilib. Bunlar Mehriban Əlişanova, Cəfər Həsənov, Vaqif Həsənov, Firsənd Qurbanov və Fazil İbrahimovdur. Palata üzvlərin səlahiyyət müddəti 7 ildir, onlar Milli Məclis sədrinin təqdimatı əsasında parlamentin azı 63 deputatının səs çoxluğu ilə təyin edilirlər.\nQeyd edək ki, Hesablama Palatası haqqında bu dəyişikliləri özündə ehtiva edən qanunu prezident ötən ilin sentyabrında imzalayıb. Yeni qanun Hesablama Palatasının statusunu, fəaliyyətinin hüquqi əsaslarını, idarəetmə və təşkilati strukturunu, habelə dövlət vəsaitinin və digər dövlət əmlakının qanunauyğun, məqsədyönlü və səmərəli istifadəsinə dövlət nəzarətinin təmin edilməsi sahəsində kənar dövlət maliyyə nəzarətinin obyektləri və digər tərəflərlə münasibətlərini tənzimləyir.\nPrezidentin yanvarın 17-də imzaladığı qanunla İntizam komissiyasının üzvlərinin də sayı artırıb. Bununla bağlı Milli Məclisin Daxili Nizamnaməsinin 41-ci (Milli Məclisin İntizam komissiyası) maddəsinə dəyişiklik edilib. Maddəyə əsasən, Milli Məclisin İntizam komissiyası Milli Məclisin deputatları sırasından 1 il müddətinə 7 üzvdən ibarət tərkibdə seçilirdi. Dəyişikliklə üzvlərin sayı 7-dən 11-ə çatdırılıb.


Dünyanın ən soyuq qitəsinə poçt bloku həsr olundu – Bu gündən tədavüldə – Ən Son Xəbərlər\nBu gün dünyanın ən soyuq qitəsi – Antarktidanın kəşfinin 200 illiyinə həsr olunan poçt bloku tədavülə buraxılıb.\nPoçt markalı blokun üzərində “Vostok” və “Mirnıy” adlı qayıqlar, həmçinin Antarktida peyzajı təsvir olunub.\nPoçt markalarının dövriyyəyə buraxıldığı gün, yəni bu gün Moskva, Sankt-Peterburq və Penza şəhərləri üçün “İlk gün” zərfi və möhür hazırlanıb. Bundan əlavə markanın üzərinə xüsusi həkketmə həyata keçirilib.\nHər markanın nominal dəyəri 50 rubl, blokun tiraji isə 40 min nüsxə təşkil edir. Poçt blokunun ölçüsü 124×70 mm, blokda olan poçt markalarının ölçüləri isə 42×30 mm təşkil edir. Layihə dizayner-rəssam İ.Ulyanovskiyə məxsusdur.\nQeyd edək ki, ən soyuq, ən quru, ən küləkli və ən yüksək materik olan Antarktidanı 1820-ci ildə Mixail Lazarev və Faddey Bellinshauzenin kəşf edib.\nPrevious PostTürkiyədə 3,6 bal gücündə zəlzələ olub\nNext PostMumbayda 100 yaşı olan bina uçuldu – 14 nəfər altında qaldı


08 Noyabr 2019, 14:19 (GMT +4)\nBakı, 8 noyabr, SalamNews, B.Samid. "Sabiq dövrlərdə bəzi daxili və xarici qüvvələr İraqın üzləşdiyi vəziyyətlə bağlı çox mənfi rola malik olublar. Həmin qüvvələr indi də ölkədəki etiraz aksiyalarından sui-istifadə edə bilərlər. Etiraz aksiyalarında iştirak edənlər ehtiyatlı olmalıdırlar ki, aksiyaları bu qüvvələrin sui-istifadə obyektinə çevrilməsin."\nSalamNews Sumariya Agentliyinə istinadla xəbər verir ki, bunu Ayətullah Sistaninin rəsmi nümayəndəsi Şeyx Əhməd əs-Safi bu gün Kərbəlada cümə namazı xütbəsində deyib.\nŞeyx Əhməd əs-Safi Ayətullah Sistaninin dəftərxanasının eiraz aksiyaları və iğtişaşlarla bağlı bəyanatını oxyub.\nBəyanatda bildirilib ki, ölkənin dini mərcəiyyəti xarici və daxili qüvvələrin aksiyalara mənfi təsiri və bu aksiyalardan sui-istifadə etmələri haqda xəbərdarlıq edir.\nBəyanatda həmçinin əlavə edilib ki, dinc aksiya keçirmək hər bir vətəndaşın haqqıdır və onlara qarşı zorakılıq həyata keçirilməməlidir. Ayətullah Sistanini dəftərxanası aksiyaçılara qarşı atəş açmaq, onlara qarşı zorakılığa əl atmaq və təhlükəsizliyin təmin edilməsi məsələsində ölkənin təhlükəsizlik qüvvələrinin məsuliyyət daşıdığını bildirib.\nƏlavə edilib ki, dövlət vəd edilmiş islahat addımları üçün fürsətdən istifadə etməlidir.


Cənubi Koreyada 23 gəmiçilik şirkəti bütövlükdə 613 milyon dollardan çox məbləğdə cərimələnib | DƏNİZ XƏBƏR\nCənubi Koreyada 23 gəmiçilik şirkəti bütövlükdə 613 milyon dollardan çox məbləğdə cərimələnib\nCənubi Koreyanın millət vəkilləri, İnhisar tənzimlənməsi və Ədalətli Ticarət Qanununa dəyişiklik etməyi planlaşdırırlar. Bu qərar, Koreya Ədalətli Ticarət Komissiyası (KƏTK) tərəfindən Koreya xətti operatorlarına tətbiq edilən böyük cərimələrə qarşı etirazların fonunda və gələcəkdə bənzər hadisələrin qarşısını almaq üçün qəbul edilib.\n“Seanews.az” xəbər verir ki, keçən ay KƏTK, 2003-cü ildən 2018-ci ilədək Asiyanın daxili marşrutlarında qiymətlərlə bağlı sövdələşmələrə görə 23 gəmiçilik şirkətini bütövlükdə 613 milyon dollardan çox məbləğdə cərimələyib. “Qurbanlar”ın arasında “COSCO Shipping Lines”, “SITC Container Lines” və “HMM”, “SM Line”, “Pan Ocean”, “Sinokor Merchant Marine” də daxil olmaqla Koreyanın yükdaşımaqla məşğul olan 13 şirkəti var.\nKƏTK, yük daşıyanların Cənub-Şərqi Asiya bazarında gəlirin 8.5-10%-i məbləğində cərimə ödəməli olduqlarını bildirmişdi və bu, Koreya Gəmi Sahibləri Assosiasiyası və Koreya Gəmiçilik Assosiasiyasının etirazına səbəb olmuşdu.\nKoreya Gəmiçilik Assosiasiyasından bildiriblər ki, antiinhisar orqanları tərəfindən cərimələr tətbiq edildikdən sonra kiçik və orta konteyner xətləri iflasla üz-üzə qalır. Sahəni dəstəkləmək, başqa tərəflərlə mübahisələrin qarşısını almaq üçün milli konteyner xətlərinin fəaliyyəti məhz Gəmiçilik Qanunu ilə tənzimlənməlidir.\nPrevious articleSOCAR-ın “Kompleks qazma işləri” tresti yeni tenderlər elan edib\nNext articleMüdafiə naziri “Dəniz Kuboku” müsabiqəsində iştirak edəcək komandamızın hazırlığını yoxlayıb-Foto/Video


Süni göz yaradılır » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Təsəvvür edin ki, gözümüz bizi əhatə edən dünyanı yalnız rəngli deyil, həm də ağ-qara şəkildə göstərir və bu, birbaşa bizim elektron cihazlara ötürülür. Və ya təsəvvür edin ki, o qədər iti görmə qabiliyyətinə maliksiniz ki, çox uzaq məsafədə belə ən xırda detalları asanlıqla ayırd edə bilirsiniz.\nMhox şirkətinin əsas dizayneri Filippo Nasetti bildirib ki, yeni süni gözün insana implantasiyası göz almalarının cərrahi müdaxilə nəticəsində çıxarılması və xüsusi süni əlaqələndirici implantatın quraşdırılması ilə başlanacaq, sonuncu beyindəki optik sinirlə yeni süni gözün əzələ liflərini birləşdirəcək. Süni orqanın daha müasiri ilə tez və asan əvəzlənməsi bu implantatın əsas özəlliyi olacaq. Сладкий Ангел\n# 8 ⚔Viking⚔ Dj_Vampir\n# 7 فيرا_Sevgi ən vacib şərtdir..Səcdə etməsəndə olar ALESSANDRA\n# 6 Don't trust anyone ∆ ayka


ANS neftçilerin qayığında - Azadliq Xeber\nANS neftçilerin qayığında\nANS neftçilərin qayığında\n15:52 xeber – “Günəşli” yatağındakı 10 saylı dərin dəniz özülündə baş vermiş yanğında 29 neftçinin suya qərq olması ilə bağlı neft platformalarında təhlükəsizlik məsələləri insanlar tərəfindən geniş müzakirə obyektinə çevrilib.\nAzadlıq.az xəbər verir ki, ans tv-nin xüsusi müxbiri Mirşahin Ağayev neftçilərin xilasedilməsində istifadə edilən qayıqlarda olub.\n5 saylı özülün təhlükəsizlik üzrə mühəndisi Rəşad Həsənov bildirib ki, hadisə baş verən zaman neftçilər jiletlər geyinilir və bu qayıqlara mindirilir. Onlar bu qayıqlarda növbəti əmri gözləyirlər.\nQayıq 42 nəfər tutur. Onlar bütün təchizatla təmin olunub və burada insanları 10 günlük yeməklə təmin etmək mümkündür. Qayıqlar cəmi 4 il əvvəll alınıb.\nPlatformada yanğının söndürülüməsi üçün cəlb edilən əcnəbi mütəxəssislər də bu gündən işə başlayır. Axtarışların miqyası isə genişləndirilib.\nQeyd edək ki, Dövlət Sərhəd Xidmətinin 7 gəmisi və 6 helikopteri, Fövqəladə Hallar Nazirliyinin 2 gəmisi və 2 helikopteri axtarışları davam etdirir. Təəssüf ki, axtarışlar hələlik heç bir nəticə verməyib.\nPlatformadan ətraflı reportaja bazar günü Mir Şahinlə “Hesabat”da baxa bilərsiniz.\nANS ecnebi mütexessis güneşli yatağı Neft daslari Neftçi qayiq reşad hesenov Yanğın


“Həmin xalq artisti mənə intim əlaqə təklif etdi” – azərbaycanlı aktrisa Təranə Əliyeva\nBAKU.WS-in bugünkü müsahibi fəaliyyətinə kloun kimi başlayan, daha sonralar prodüser, teleaparıcı və aktrisa kimi davam edən Təranə Əliyevadır. Zahirən çox şən görünən Əliyeva, həyatda yaşadığı bəzi məqamları hələ də unuda bilmir.\n- Təranə Əliyeva Təranə Əliyeva haqqında nə deyə bilər?\n- Hamının bildiyi kimi aktrisayam, aparıcıyam, uzun illər prodüser kimi də çalışmışam. İki təhsilim olmasına baxmayaraq, digər sahədə çalışmamışam. Birinci təhsilim filoloqdur, ikinci təhsilim aktyorluq. İki diplomum olsa da, bu dəqiqə diplomsuzlar meydan oxuyur.\n- Fəaliyyətinizə aktrisa kimi başlamısınız, yoxsa prodüser kimi?\n- Əslində fəaliyyətimə aktrisa kimi başlamışam. Sonralar həm prodüser, həm aparıcı, həm də aktrisa olmuşam. İndi prodüser kimi işləmirəm.\n- Bir çox verilişlərin (“Kim kimdir?”, “Söz oyunu” və s.) prodüseri olmusunuz. Sözügedən verilişlərin kulisində hansı maraqlı məqamlarla rastlaşmısınız?\n- Əslində, mənə prodüserdən daha çox “müğənnilərin dostu” deyirlər. Çünki bir çox sənət adamları ilə münasibətim çox yaxşıdır. Amma bəzi müğənnilər mənim bu dost münasibətimi düzgün başa düşməyiblər, mənə başqa gözlə baxıblar. Məsələn, bir xalq artisti ilə dostluğumuz çox çəkmədi, çünki həmin xalq artisti mənə intim əlaqə təklif etdi. Bu təklifləri rədd etdiyimdən dostluğumuz pozulub. Yaddaqalan məqamlardan onu deyə bilərəm ki, müğənnilər məni çox əsəbləşdiriblər. Sevdiklərimin nazı ilə oynamışam, sevmədiklərimi isə məcbur olub verilişə dəvət etmişəm.\n- “Söz oyunu” verilişinin iştirakçısına çevrilmək üçün hər kəs sizin zənginizi gözləyirdi. Elə bir insan varmı ki, Təranə Əliyeva onun zəngini gözləsin?\n- Sizin fikrinizcə aktrisa üçün hər hansısa bir çərçivə olmalıdır, yoxsa aktyor sənəti çərçivə tanımır?\n- Qeyd etdiniz ki, iki təhsiliniz var. Demək, sizi aktrisa olmağa qoymurdular?\n- Düzdür, icazə vermirdilər. Nənəm deyirdi ki, “aktrisa olub, gedib oğlanlarla öpüşəcəksən”. Buna baxmayaraq, içimdə olan sənət sevgisi İncəsənət universitetinə qəbul olmağımda bir təkan oldu. Onu da deyim ki, mən BDU-da oxuyanda oranın “KVN” komandasında iştirak edirdim və bütün tədbirlərdə aparıcılıq edirdim. Amma mən təhsilli aktrisa olmaq istəyirdim. İndi bir çox təhsilsiz və bacarıqsız aktrisalar kiminsə yerini tutub adama qıcıq verirlər. Onları lap boğmaq istəyirəm.\n- Bir neçə ildir ki, sizinlə feysbukda dostam. Profil şəklinizdə qəmli kloun kiminsə və ya nəyinsə yolunu gözləyir...\n- Bəli, mənim həyatım başdan ayağa klounadadır. Mən klounluqdan başlamışam. Müəyyən məclislərdə də kloun kimi iştirak etmişəm. Klounlar mənim həyatımdır və profildəki şəkil mənim daxili dünyamı əks etdirir. Həyatda çox şən və pozitiv insan olsam da, gözlərim qəmgindir. Çünki içəridə o qədər dərd, qəm var ki... Klounlar hamını güldürür, amma onları güldürən yoxdur.\n- Sosial şəbəkədə statuslarınız birində qızınızı doğum günü münasibəti ilə təbrik edəndə belə bir cümlə yazmışdınız: “Mənim taleyimi təkrarlama, sadəcə xoşbəxt ol”. O, xoşbəxtliyi siz nədə görürüsünüz?\n- İnsan hər tərəfdən yarıyanda xoşbəxt olur. Uşaqlıqda baş verən hadisələr insanın həyatında böyük bir iz qoyur. Qızım atasız böyüdüyünə görə, mən çalışıram ki, uşağımın hər şeyi olsun. Uşaqlıq illərim çox gözəl keçib, amma 16 yaşımdan sonra xoşbəxtliyimi tapa bilmədim. 16 yaşımda atamı itirdim. Onu avtomobil vurdu. O vaxt mobil telefonlar olmadığından biz bunu növbəti gün bildik. Gözlərimlə atamın ölümünü görməmişəm deyə, gözlərim 19 ildir hər yerdə onu axtarır. Atam mənim idealım idi. Ailə qurdum, həyat yoldaşımda atamın cizgilərini axtarırdım, amma çox təəssüf ki, ailə həyatım baş tutmadı və biz ayrıldıq. Yəni, həyatda bir qadın kimi xoşbəxt ola bilmədim. Ona görə də istəmirəm ki, qızım mənim həyatımı təkrarlasın.\n- Son işlərinizdən nə danışa bilərsiniz?\n- Yenicə çəkildiyim “Mələyin öpüşü” filmində ciddi, işini bilən Seva obrazını canlandırmışam. “Lal yuxu” serialındakı Nilufər obrazı isə mənə çox yaxındır. Serialda mənimlə bərabər rəqqasə Oksana Rəsulova da rol alıb. Həm həyatda, həm də bu filmdə biz Oksana Rəsulova ilə çox yaxın dostuq. Ona görə də serialdakı səhnələr süni alınmayıb, biz özümüzü oynayırıq. Nilufər də mənim kimi şən, pozitiv, dostuna sadiq olan bir insandır. Bu qədər...\nVakansiyalar Rəqqasə Renka Təranə Səmədovaya: "Özünü cırsa da vecimə deyil" Təranə Sərxana "butulka" atdı - məşhurlar bir-birini söydü (VİDEO) Təranə Səmədova: “Zamiqin bədən yığmasına baxıram, ürəyim gedir” – VİDEO 6 kq piyi çıxarılan prodüser danışdı: "Hələ arıqlamağa davam edəcəyəm" Təranə Səmədova yenə aparıcılıq edir Təranə keçmiş ərini ata olması münasibətilə təbrik etdi Şou-biznesdəki ayrılıqlar və xəyanətlər (SİYAHI) Tanınmış prodüser sükan arxasında sərxoş saxlanıldı (VİDEO)